کوردبوون و ناسیۆنالیـزم   6/8/2017\n«کەسانی ناو مەملەکەتی خوا وەک پارچە ونبووەکانی یەک وێنەن و ئەم وێنەیەش وەک ئایدیاڵ و لەناو رۆحی کۆیی هەر یەکەیاندایە و هەر یەکەیان بەوە بەشداری لە شێوەگیرکردنی ئەو وێنەیەدا دەکەن کە بێ گوێدانە پارچەکانی تری وێنەکە ئەو پارچەیەی لەناوخۆیاندا هەیە و بوونی ئەو لەناو کۆی وێنەکەدا دیاری دەکات،شێوەگیر بکات»(١٨٠)\n«رۆحی کۆیی ناو تاکەکانی مەملەکەتی خوا لە ڕێگەی رۆحی تاکە کەسەکانەوە،هەر یەکەیان بەرەو ئامانجە تاکەکەسییەکەی خۆی ئاڕاستە دەکات و بەمە ئامانجە کۆییەکەی خۆی وەدی دەهێنێ»(١٨١)\n« تاکە کەس لای ئەو بە بوونی ئیرادەی چاک لەناو ئەو مەملەکەتەیدا بوون پەیدا دەکات،ئیرادەی چاکیش لای کانت،ئەو ئیرادەیەیە کە بۆ کارکردنی،دەستوور لە یاسا عەقڵییەکانی ئاکار وەردەگرێت و کاتێکیش دەتوانێت ئەمە بکات کە خۆی داماڵیبێ لە هەموو ئەوەی کە سەرەکیی و ئەزموونییە. ئیرادە بە گشتی خۆی لە نێوان دوو جۆر لە هێزدایە و لە ئیختیاری خۆیدایە بۆ خوڵقاندنی کاروکردەوەکانی مرۆڤ دەستوور لەم جۆریان وەردەگرێ.»(١٨٦)\n«ئیرادە بۆ شێوەگیرکردنی کردەکان بۆی هەیە لە دوو سەرچاوەوە دەستوور وەرگرێت،سەرچاوەیەکیان: بنەما پێشینە وێنەییەکانن کە لەناو عەقڵی مرۆییدان و بە ئەزموون پەروەردە و فێرکردن لە زەینیدا جێگیرنەبوون و بەخۆیان لەناو عەقڵدا بەشێوەیەکی پێشینەیی هەن.سەرچاوەکەی تریان ئەو بنەمایانەن کە لەدەرەوەی مرۆڤەوە و لەو ژینگە کولتوری و پەروەردەییەوە کە تیایدا دەژین،بەهۆی ئەزموونکردن و فێربوون و پەروەردەی فەرمی میللییەوە دەگوازرێنەوە بۆیی و لە زەیندا بەشێوەیەکی نائاگایانە کار بە ئیرادە دەکەن و لە کار و کردەوەکانی مرۆڤدا شێوەگیر دەبن(...) «کانت بنەما وێنەییەکانی عەقڵ بە یاسا ناو دەبات و بنەما ئەزموونییە مادییەکان بە رێسا ناو دەبات»١٨٧\nبە شێوەیەکی پێشینە هەبێت\nد. عرفان، پێ بە پێی ئەم هاوکێشەیە لەگەڵ بابەتەکەدا هەنگاو هەڵدێنێ و پوختەی بۆچوونەکەی بەم شێوەیەیە: کانت بنەما وێنەییەکانی عەقڵ بە یاسا و بنەما ئەزموونییە ماددییەکان بە ڕێسا ناو دەبات. یاسای ئاکاریش دەبێت بە شێوەیەکی ئۆتۆماتیکی لە عەقڵی مرۆڤدا، بە شێوەیەکی پێشینە هەبێت. کاتێ دواتر ئەو بنەمایانەی لە کولتوری میللی یان فەرمیدا هەن،ناودەنێ ڕێساکانی هەڵسوکەوتی کردەیی و جیایان دەکاتەوە لەو بنەمایانەی بە خۆڕسک لە عەقڵدا هەن، کە یاسا ئاکارییەکانی ئاکاری مرۆڤن. لەبەرامبەر کولتووری دەرەکی و بە میللی و فەرمییەوە، کولتورێکی تر باس دەکات، ناوی دەنێت «کولتووری عەقڵ». تاکە کەس بە ویست و خواستی/ ئیرادەی چاک و ئیرادەی چاک کار بۆ دەستوور و یاسا عەقڵییەکانی ئاکار وەدەگرێ.\n«کولتووری عەقڵ کولتورێکی وەرگیراو نییە لە کۆمەڵگا و دەرەوەی مرۆڤ، کولتورێکە بە خۆی لەناو عەقڵی مرۆییدا هەیە و مرۆڤ ئەوەندەی لەسەرە لەناو خۆیدا پەی پێببات».(١٨٧)\n«بەم پێیە ئیرادەی مرۆڤ لەگەڵ بوونی مرۆڤ لەناو کۆمەڵگادا،دەکەوێتە بەردەم دوو کولتوری جیاواز ،کولتورێکی دەرەکی کە ئەو کولتورەیە لەناو کۆمەڵگاکەدا هەیە و حازرە و لەرێگەی ژیان لەناو کۆمەڵگادا وەریدەگرێت،بەمەش دەبێتە تاکێکی قبوڵکراوی ناو ئەو کۆمەڵگایە،لەگەڵ کولتورێکی ناوەکی کە لە مرۆڤ خۆیدا بەخۆی هەیە و ئەوەی لەسەر مرۆڤە تەنها دۆزینەوەیەتی ئەویش کولتوری عەقڵە».(١٨٨)\nکولتوری دەرەکی دەیانخاتە بەردەستمان\n« گەر لایبێنتز هەماهەنگی کولتوریی ناو ئەو کۆمەڵگایە بگەڕێنێتەوە بۆ هەماهەنگی پێشینەی نێوان مۆنادەکان و هێگڵیش بیگەڕێنێتەوە بۆ پلانێکی پێشینە کە رۆحی جیهان دایناو، ئەوەی کانتیش دەیگەڕێنێتەوە بۆ ئەو یاسا ئاکاریانەی کە لەناو عەقڵی تاکەکەسی ئاکاریدا هەن و هەموو تاکەکانی ناو ئەو کۆمەڵگایەش لە هەڵسوکەوت و کار و کردەوە جیاوازەکانیاندا ئیرادەیان دەستوور لەو یاسایانە وەردەگرێ».(١٨٩ ـ١٩٠).\n«بۆ ئەوەی پەیوەندییەکی عەقڵی و پێشینە لە نێوان کەسەکانی ناو مەملەکەتی غایەتەکان ـ کە هەر یەکەیان بۆخۆی غایەتێکە لە غایەتەکانی ئەو مەملەکەتە ـ بێتە ئاراوە، نابێت کەسەکانی ناو ئەو مەملەکەتە وەک وەسیلە سەیری یەکتر بکەن، واتە نابێت دۆخێکی وا دروست ببێت کە کەس تیایدا وەک وەسیلە دەرکەوت بکات. ئەمەش کاتێک دەبێت کە مرۆڤ ئیمکانی بە وەسیلەکردن و بەوەسیلەبوونی تیا نەمابێت، کاتێکیش مرۆڤ ئەو ئیمکانەی تیا نامێنێت کە ئیرادەی لەژێر رکێفی هەموو سوودخوازییەک دەرچوو بێت، با ئەو سوودخوازییەش سوودخوازییەکی گشتی بێت و خودی نەبێت».(١٩١).


چۆنایه‌تی سیسته‌می فێرکاری…به‌شی دوو – Denegkan\nچۆنایه‌تی سیسته‌می فێرکاری…به‌شی دوو\nbyهۆمه‌ر\tNovember 14, 2008\tگشتی\nچۆنایه‌تی سیسته‌می فێرکاری\nئێستا سیستمه‌ی نمره‌دانان له سوید جارێکی تر خراوه‌ته به‌ر شه‌پۆلی ریفۆرم. گفتوگۆکان باس له‌وه ده‌که‌ن که ژماره ئاسته‌کان که چوار دانه‌ن زیادبکرێن بۆ شه‌ش ئاست. له وڵاتانی یه‌کێتی ئه‌وروپا بۆچونه‌کان به‌ره‌وه ئه‌وه‌یه له حه‌وت ئاست دابنرێت ئه‌گه‌ر به ژماره بێت له یه‌ک بۆ حه‌وت. ته‌نیا یه‌ک ده‌رنه‌چون بێت، هه‌موو ئاسته‌کانی تر ده‌رچون بێت به شێوه‌ی جیاواز، له باشه‌وه بۆ باشتر و زۆرباشتر یا ئه‌گه‌ر به پیته‌کان بێت ده‌بێته A B C D E F G .  به بۆ چوونی من گرنگه له کوردستان لیژنه‌یه‌ک دروستبکرێت بۆ ئه‌وه‌ی پێداچونه‌وه و هه‌ڵسه‌نگاندنێک بۆ سیسته‌می نمره دانان بکه‌ن. لایه‌نی هێز وبێهێزی ئه‌و سیسته‌مه‌ی ئێستا ده‌ستنیشان بکه‌ن. هه‌روه‌ها ئه‌و لیژنه‌یه سه‌ردانی چه‌ند وڵاتێکی ناو یه‌کێتی ئه‌وروپا، بۆ نموونه سوید، به‌ریتانیا، فه‌ره‌نسا و ئیتالیا بکه‌ن بۆ ئه‌وه‌ی به‌وردی سه‌یری سیسته‌می نمره‌دانانی ئه‌و وڵاتانه بکه‌ن، پاشان له کوردستان ڕاپۆرتێکی هه‌مه لایه‌نه و پڕ پێشنیاری چاکسازی پێشکه‌ش به وه‌زاره‌تی په‌روه‌رده و حکومه‌تی کوردستان بکه‌ن بۆ بڕیاردان له‌سه‌ر گۆڕانکاریه‌کان له پێناوی ئه‌وه‌ی سیسته‌می فێرکاری کوردستان پێشکه‌وتن به‌خۆیه‌وه ببینێت و دوانه‌که‌وێت له‌دنیای شارستانی و مۆدێرن.\nهه‌ڵسه‌نگاندن و چاودێری له‌ژێر ده‌ستی سه‌رپه‌رشتیارانی په‌روه‌رده‌یی و پسپۆڕیدا لایه‌نێکی گرنگی تره بۆ چونه‌پێشه‌وه و به‌رهه‌مهێنانی ئه‌نجامی باشتر له قوتابخانه‌کانی کوردستاندا. سه‌رپه‌رشتیاریی هه‌رگیز نابێت بۆ سزادان و چاوترسان بێت به‌ڵکو بۆ به‌رزکردنه‌وه‌ی ئاستی خوێندنه بۆ هه‌ر تاکی قوتابیه‌ک.\nسیسته‌مێکی فێرکاری پێشکه‌وتو مرۆڤی به‌هره‌دار و به‌تواناکان له خۆی نزیک ده‌کاته‌وه، به پێچه‌وانه‌شه‌وه ئه‌گه‌ر سیسته‌می فێرکاری جێگه‌ی ڕێزی تاکه‌کانی کۆمه‌ڵ نه‌بێت، مرۆڤه به‌هره‌داره‌کان نایه‌نه‌وێت ببن به‌شێک لێی، به‌و شێوه‌یه سیسته‌مه‌که ده‌چێته بازنه‌یه‌کی داخراوی خراپه‌وه که به به‌رده‌وامی به‌ره‌وخواره‌وه ده‌بێته‌وه.\nسه‌رکه‌وتوویی کاتێک به‌ده‌ستدێت که سیسته‌مه‌که هه‌موو تاکی قوتابیه‌ک ببینێت و هیچ قوتابیه‌ک هه‌ست نه‌کات که ئه‌و سیسته‌مه له به‌رژه‌وه‌ندی ئه‌و نیه، یا سیسته‌مه‌که دژ به‌وه، له‌و به‌رزتره‌و ئه‌م توانای ئه‌وه‌ی نیه ببێت به به‌شێک لێی.\nبه‌هۆی گلوبالیزم و به‌هێزبونی په‌یوه‌ندیه نێوده‌وڵه‌تیه‌کان، خوێندنی زمان پێگه‌یه‌کی گرنگی به‌ده‌ستهێناوه. هه‌ر له‌و ڕوانگه‌یه‌وه خوێندنی زمانی ئینگلیزی له کوردستان زۆر پێویسته. به‌ڵام چه‌ند زمانێکی گرنگی تریش هه‌ن که ده‌کرێت ئه‌و قوتابیانه‌ی حه‌زده‌که‌ن هه‌ڵیبژێرن، گرنگترین زمان له دوای ئینگلیزیه‌وه، زمانی فه‌ره‌نسی، ئیسپانی و ئه‌ڵه‌مانیه. خوێندنی زمانی ئینگلیزی گرنگه هه‌موو منداڵێکی کوردستان بیخوێنێت. تا ئه‌و ڕۆژه‌ی کوردستان لکێنراو بێت به ئێراقه‌وه گرنگه زمانی عه‌ره‌بی بخوێنرێت به‌ڵام نه‌ک به‌و شێوه‌یه‌ی که به‌سه‌ر هه‌موو قوتابیه‌کدا بسه‌پێنرێت، به‌ڵکو ده‌بێت زمانێک بێت که قوتابیان بۆیان هه‌بێت هه‌ڵیبژێرن یا لایبه‌رن. له‌و کاته‌دا ته‌نیا ئه‌و قوتابیانه ده‌یخوێنن که حه‌زیان لێیه‌تی یان به گرنگی ده‌زانن بۆ کاری دواڕۆژیان وه‌ک کاری وه‌رگێڕان و مامۆستای زمانی عه‌ره‌بی.\nساڵانێکی دوور و درێژ سنووره‌کانی کوردستان داخرابوون به ڕووی دنیای ده‌ره‌وه‌دا. ئێستا خۆشبه‌ختانه خاوه‌نی فڕۆکه‌خانه‌ی نێوده‌وڵه‌تی خۆمانین. هاتوچۆ ئاسانتر بووه له جاران و ژماره‌یه‌کی زۆر کورد که ماوه‌یه‌کی زۆره له وڵاتانی دیموکراتی ڕۆژئاوا ده‌ژین، په‌یوه‌ندیان به ده‌یان زمانی گرنگی جیهانیه‌وه هه‌یه. ده‌کرێت چه‌ند به‌شێكی زمانه جیهانیه‌کان له پۆله‌کانی کۆتایی قوۆناغی بنه‌ڕه‌تی (پۆلی حه‌وت، هه‌شت و نۆ) هه‌روه‌ها له ئاماده‌یی بکرێته‌وه و سوود له توانای کوردانی ده‌ره‌وه‌ی وڵاتیش له‌و بواره‌دا وه‌ربگیرێت. خوێندنی زمانی جیهانی ده‌رگاکانی به‌رده‌م قوتابی ده‌که‌نه‌وه بۆ په‌یوه‌ندی به دنیای ده‌ره‌وه. بازاڕی کار له بواری کاری وه‌رگێڕان له پاشه‌ڕۆژدا زۆر فراوان ده‌بێت، هه‌ر قوتابیه‌ک له پال زمانی کوردی و زمانی ئینگلیزیدا ئه‌گه‌ر زمانێکی تریش وه‌ک فه‌ره‌نسی، ئیسپانی یا ئه‌ڵه‌مانی بزانێت ئه‌وه ئه‌ڵته‌رناتیڤی هه‌ڵبژاردنی کار و ده‌رگاکانی پێشکه‌وتن له‌به‌رده‌میدا کراوه‌ده‌بن.\nبه‌هۆی کراوه‌یی سنووره‌کانه‌وه کاتی ئه‌وه هاتووه که ئه‌و وانانه‌ی له ئاماده‌ییدا ده‌خوێندرێن به ئاسانی به‌راورد بکرێن له‌گه‌ڵ خوێندنی وڵاتانی ڕۆژئاوادا بۆ ئه‌وه‌ی هه‌ر کاتێک خوێندکاره کوردستانیه‌کان هاتنه ده‌ره‌وه‌ی وڵات به‌ئاسانی و بێکات له‌ده‌ستدان بتوانن ده‌ستبکه‌ن به‌و خوێندنه‌ی ده‌یانه‌وێت. هه‌روه‌ها ئه‌و به‌راوردکردنه ئاسانه ده‌بێته هۆی کارئاسانی بۆ مامۆستایانی بیانی که بتوانن وانه بڵێنه‌وه له کوردستان، به‌تایبه‌تی به زمانی ئینگلیزی.\nسیسته‌می فێرکاری له کوردستاندا، به تایبه‌تی له خوێندنی ئاماده‌ییدا که دواڕۆژی خوێندکارانی پێوه‌به‌ستراوه، هیچ جیاوازیه‌ک ناکات له نێوان گرنگی وانه‌کاندا، بۆ نموونه کوردی، ئینگلیزی و عه‌ره‌بی وه‌ک بیرکاری، فیزیا و کیمیا کاریگه‌ی هه‌یه له‌سه‌ر کۆی ئه‌نجامی کۆتایی. به بۆچوونی من، گرنگه‌که وانه‌کان بکرێنه سیسته‌می خاڵ یا سیسته‌می یه‌که واته هه‌ر وانه‌یه‌ی به‌پێی ماوه‌ی خوێندنه‌که‌ی به‌خاڵ هه‌ڵبسه‌نگێنرێت به‌وه‌ش کۆی هه‌موو خوێندنی ئاماده‌یی له‌هه‌ر سێ ساڵه‌که‌دا بۆ هه‌موو قوتابیه‌ک هه‌ر هه‌مان خاڵ بێت. بۆ نموونه بیرکاری پۆلی ده ئه‌گه‌ر هه‌موو ساڵه‌که بخوێنرێت ئه‌وه 100 خاڵی هه‌بێت، ئه‌گه‌ر نیو ساڵ بێت 50 خاڵی هه‌بێت. بۆ وانه‌کانی تریش به هه‌مان شێوه. بۆ نموونه له سوید هه‌موو قوتابیه‌ک به سێ ساڵه‌که‌ی خوێندنی ئاماده‌یی ده‌بێت 2500 خاڵ بخوێنێت که هه‌ر ساڵه‌ی ده‌کاته 800 تا 900 خاڵ. به‌هه‌رسێ ساڵه‌که نزیکه‌ی 25 وانه ده‌خوێنێت. بۆ نموونه بیرکاری پۆله‌کانی ده، یانزه و دوانزه به سێ وانه داده‌نرێن. ئه‌نجامی هه‌ر 25 وانه‌که، واته هه‌ر 2500 خاڵه‌که، ده‌بێته ئه‌نجامی کۆتایی خوێندکاره‌که و به‌و ئه‌نجامه‌ش له زانکۆ و خوێندنی باڵا وه‌رده‌گیرێت. سیسته‌می خاڵ کارئاسانی ده‌کات بۆ به‌راوردکردنی ده‌رئه‌نجامه‌کان له‌نێوان وڵاته‌کاندا. کوردستانیش هیچی که‌متر نیه له وڵاتانی تر ئه‌گه‌ر سیسته‌می فێرکاری ڕیفۆرمی بنه‌ڕه‌تی و بنیاتنه‌ری تێدا بکرێت و ئازایانه پشتببه‌سترێت به‌و هێزانه‌ی که ده‌یانه‌وێت کوردستان پێشکه‌وتو و ئاوه‌دان بێت.\nPrevious کۆنسێرتی گۆرانی بێژی ناسراو دیاری قه‌ره‌داغی\nNext به‌رهه‌نگ/هه‌ناسه‌سواری AstmaCOPD …….دوو نه‌خۆشی کۆئه‌ندامی هه‌ناسه


Home›هەواڵ›ڕۆژهەڵاتی ناوەڕاست›کۆبوونەوەی لیژنەی دارایی کۆتایی هات و سبەی دەنگ لەسەر بودجە دەدرێت بە پشکی هەرێمەوە\nئه‌مڕۆ شه‌ممه، له‌دوای كۆبونه‌وه‌یان له‌گه‌ڵ حكومه‌تی عێراق، ئه‌ندامانی لیژنه‌ی دارایی تایبه‌ت به پرۆژه‌یاسای بودجه‌ی 2021 كۆبوونه‌وه، له‌كۆبونه‌وه‌كه‌دا به‌كۆی ده‌نگ بڕیاردرا سبه‌ی یه‌كشه‌ممه پڕۆژه‌یاسای بودجه بخرێته ده‌نگدانه‌وه و په‌سه‌ند بكرێت، بە پشکی هەرێمەوە.\nمیدیا عێراقییەکان بڵاویانکردەوە، له‌كۆبونه‌وه‌كه‌ی لیژنه‌ی دارایی گفتوگۆ له‌باره‌ی مادده‌ی 11 كه تایبه‌ته به پشكی هه‌رێم كراوه، ئه‌و رێكه‌وتنه‌ی 14ی ئه‌م مانگه له‌گه‌ڵ حكومه‌تی هه‌رێم كرابوو، وه‌ك خۆی ماوه‌ته‌وه و ده‌ستكاری نه‌كراوه، بۆیه سبه‌ینێ ئه‌ویش به‌هه‌مانشێوه له‌چوارچێوه‌ی پاكێجێكدا ده‌خرێته ده‌نگدانه‌وه و په‌سه‌ند ده‌كرێت، سه‌باره‌ت به به‌های دۆلاری ئه‌مریكی به‌رامبه‌ر به‌دیناری عێراق، له‌كۆبونه‌وه‌كه‌ی لیژنه‌ی داراییدا باس له‌وه‌كراوه كه به‌های 100 دۆلار به‌رامبه‌ر به 145 هه‌زار دینار جێگیرده‌بێت، پێشتریش حكومه‌ت داكۆكی له‌سه‌ر ئه‌و نرخه كردووه و ره‌تیكردووه‌ته‌وه، رازی بن به كه‌مكردنه‌وه‌ی به‌های دۆلار.\nبه‌پێی رێككه‌وتنه‌كه‌ی 14ی ئازاری 2021ی، نێوان شاندی هه‌رێمی كوردستان و لیژنه‌ی دارایی عێراق پێویسته ھه‌رێمی كوردستان له‌به‌رامبه‌ر وه‌رگرتنی شایسته داراییه‌كانی، 460 هه‌زار به‌رمیل نه‌وت له رۆژێكدا راده‌ستی كۆمپانیای سۆمۆ بكات، هه‌روه‌ها 30 ھه‌زار به‌رمیل نه‌وت بۆ كاره‌با و 180 ھه‌زار به‌رمیلی دیكه‌ی بۆ تێچووی ده‌رھێنان، ھه‌روه‌ھا 20 ھه‌زار به‌رمیل بۆ پترۆدۆلار ده‌درێت به ھه‌رێمی كوردستان، به‌ڵام له‌دواین ساته‌كانی ده‌نگدان له‌سه‌ر پڕۆژه‌كه لایه‌نه شیعیه‌كان له‌و رێكه‌وتنه پاشگه‌زبونه‌وه و داواده‌كه‌ن بڕی 460 هه‌زار رۆژانه یان به‌هاكه‌ی به‌و نرخه‌ی كۆمپانیایی سۆمۆ ده‌یفرۆشێت، راده‌ستی ئه‌و كۆمپانیایه‌ی بكات.\nگۆڕانكاری لەچەند بەڕێوبەرێکی ناحيە لە سنووری سلێمانی و هەڵەبجە دەكرێت


نامەیەک لە باوکى ئەو ژنەی خۆى سوتاو سێ منداڵەکەى گیانیان لەدەستدا – Takalami | تكلمي\nباوکی ئەو ژنەی لە چەند رۆژى رابردوودا لەقەزاى چەمچەماڵ بەشێکى زۆرى جەستەى سوتاو هەرسێ منداڵەکەشى گیانیان لەدەستدا دەڵێت بۆچى پەرلەمانى کوردستان کە خۆیان بە نوێنەرى راستەقینەى خەڵک دەزانن لەئاست ئەو رووداوە بێدەنگن.\nبەڕێز :قادر نورى شەریف ، باوکى ئەو ژنەی بەهۆی کەوتنەوەى ئاگرەوە لە ماڵەکەیان هەرسێ منداڵەکەى گیانیان لەدەست داو خۆشى لە سەدا ٨٥ ى جەستەى سوتا، نامەیەى ئاراستەى دادگا و ئاسایش و فراکسیۆنەکانى پەرلەمانى کوردستان کردووە.کاك قادر ئەڵێت لە ئێستادا دادگاى سەرقاڵى بڕیاردانە لەسەر رووداوەکەو کۆمەڵێک سەرەداوى دەستکەوتووە کە دەتوانێت بگاتە راستى رووداوەکە.\nنامەکە و هەواڵەکە لە سایتی خەندانەوە وەگیراوە ..\nدەقى نامەکە لە کۆمێنتی یەکەمدا بخوێننەوە ..\n۲٠۱۸ / ۱۲ / ۱۹\n# مردن #باوك #توندوتیژى #توندوتیژی_خێزانی #سوتان #مناڵ\nتوندوتیژی دژی ژنان لە کوردستان\nڕۆژێکی تایبەت بە داڕشتنی رەشنوسی یاسایەکی نوێی تایبەت بە ئاشتەوایی کۆمەڵایەتی


سێ چالاکی مەدەنی لە دێولان دەسبەسەر کران\n11:52 - 25 بەفرانبار 2719\nئاژانسی کوردپا: سێ چالاکی مەدەنیی کوردی خەڵکی دێولان، لەلایەن هێزە ئیتلاعاتییەکانەوە دەسبەسەر و بۆ شوێنێکی نادیار ڕاگوێزران.\nبەپێی ڕاپۆرتی گەیشتوو بە ئاژانسی هەواڵدەریی کوردپا، ڕۆژی سێشەممە، ٢٤ی بەفرانبار، "سیرووس عەباسی" و "فەریدە وەیسی"، لە چالاکانی مەدەنیی کوردی خەڵکی دێولان، لەلایەن هێزە ئیتلاعاتییەکانەوە دەسبەسەر کران.\nبە وتەی سەرچاوەیەکی ئاگادار، هێزە ئیتلاعاتییەکان بە هێرش کردنە سەر ناوەندی بارهێنانی "زانست"، ئەو دوو چالاکە مەدەنییەیەیان دەسبەسەر کردووە.\nدەسبەسەرکردنی ئەو دوو چالاکە مەدەنییە بەبێ بەڵگەی یاسایی بووە و هێزە ئیتلاعاتییەکان لە کاتی دەسبەسەرکردنی "سیرووس"، ئازار و ئەشکەنجەیان داوە.\nلە لایەکی دیکەوە و لە هەمان ڕۆژدا، هێزە ئیتلاعاتییەکان چالاکێکی مەدەنیی کوردیان بە ناوی "ئازاد عەباسی" لە دێولان دەسبەسەر کرد و بۆ شوێنێکی نادیاریان ڕاگواست.\nبە وتەی سەرچاوەیەکی ئاگادار، هێزە ئیتلاعاتییەکان، ئەو چالاکە مەدەنییە کوردەیان بەبێ هیچ هۆکارێک و بەبێ بەڵگەی یاسایی دەسبەسەر کردووە و بەدواداچوونی بنەماڵەی ئەو چالاکە مەدەنییە بۆ ئاگاداربوون لە چارەنووسی، هەتا ئێستا بێئاکام ماوەتەوە.


شوێنه‌واری پێش دوو هه‌زار و 700 ساڵ له‌مه‌وبه‌ر له دهۆك دۆزراوه‌ته‌وه\n:: PM:04:05:08/09/2021 \nراوێژكاری سه‌رۆكی حكوومه‌تی هه‌رێمی كوردستان رای گه‌یاند، تیمێكی شاره‌زای ئیتاڵی لێكۆڵینه‌وه له شوێنه شوێنه‌وارییه‌كانی "خنس و فه‌یدیه" ده‌كه‌ن.\nد. بێوار خنسی راوێژكاری سه‌رۆكی حكوومه‌تی هه‌رێمی كوردستان، بۆ "وشه" گوتی، ئه‌مڕۆ سه‌ردانێكی مه‌یدانیی ده‌ڤه‌ری "خنس"مان كرد كه تیمێكی ئیتاڵی لێكۆڵینه‌وه له شوێنه‌واره‌كان ده‌كه‌ن له سنووری پارێزگای دهۆك.\nچه‌ندان شوێنی شوێنه‌واری دۆزراونه‌ته‌وه\nروونیشی كرده‌وه كه له خنس كار ده‌كه‌ن بۆ دۆزینه‌وه‌ی ئه‌و ئاوه‌ی پێش دوو ھه‌زار و 700 ساڵ پێش ئێسته راكێشراوه، كه ده‌ڕوات بۆ خورسیبات و مووسڵ له سه‌رده‌می مه‌لیك سه‌نحاریب كه زۆر له شوێنه‌واره‌كان ون بوون.\nهه‌روه‌ها ئاماژه‌ی به‌وه كرد، چه‌ندان شوێنی شوێنه‌واری دۆزراونه‌ته‌وه كه ویستوویانه ئاو له ناوچه‌ی خنس بگوازنه‌وه و شوێنه‌واره‌كان ھه‌مووی دیارن.\nجێی ئاماژه بۆ كردنه، تا ئێسته یه‌كه‌م جاره لێكۆڵینه‌وه له شوێنه‌واره‌كانی ئه‌و سنووره بكرێ، پێشبینی ده‌كرێ به مانگێگ ئه‌و تیمه ته‌واوی كاره‌كان بكه‌ن و شوێنه‌واری ئه‌و سنووره بدۆزنه‌وه.\nدهۆك/ بڵند ئیبراھیم


ڕێكخراوی دۆر: شه‌فافیه‌ت له‌داهاتی نه‌وتی كوردستان هه‌یه\n945 جار خوێندراوه‌ته‌وه\nڕِێكخراوی دۆر بۆ زانیاری نەوتی كوردستان ڕاپۆرتی ساڵانەی خۆی بڵاوكردەوە.\nوریا هەورامی بەڕێوەبەری ڕێكخراوی دۆر بۆ زانیاری نەوتی كوردستان ڕایگەیاند "سەرچاوەی سەرەكی ڕاپۆرتەكەی دۆر هەردوو ڕاپۆرتی كۆمپانیای دیلۆیت سەرچاوەیەكی دیكە كە دۆر پشتی پێبەستووە جگەلەوە ڕاستەوخۆ گفتگۆ و ڕاوێژ كردن بووە لەگەڵ بەرپرسانی باڵای دیلۆیت لە هەرێم".\nوریا هەورامی ئاماژەی بەوەداوە "بەپێی ئەو دەرئەنجامەی لە شیكردنەوەی لە دوو راپۆرتی ٢٠١٧ دەستكەوتووە هەرێمی كوردستان بەدرێژایی ساڵی ٢٠١٧ زیاتر لەنیوەی داهاتی لەنەوت بۆ خەرجی و رسومات چووە، كە لە ٪٥٠.٨ كۆی گشتی داهاتەكەی پێكدەهێنیت".\nهەورامی ئەوەشی وتوە ":هاوكات لەڕووی هەناردەكردنەوە، شەش مانگی یەكەمی ٢٠١٧ هەرێمی كوردستان هەناردەی بەجێگری ماوەتەوە كە بەڕێژەی ناوەندییەتی زیاتر لە ٥٣٠ هەزار بەرمیلی ڕۆژانە بووە، بەڵام لەشەش مانگی دووەمدا هەناردە كەمیكردووە بەهۆی ڕوداوەكانی كەركوكەوە ئاستەكەی بۆ ٢٤٦ هەزار بەرمیل رۆژانە دابەزیووە".\nبەڕێوەبەری ڕێكخراوی دۆر بۆ زانیاری نەوتی كوردستان لەبارەی ڕاپۆرتەكەوە ئەوەشی وتوە "ڕێكخراوی دۆر بۆ زانیاری نەوتی كوردستان بایەخی تایبەتی داوە لەڕاپۆرتەكانی دیلۆیت، چونكە ڕاپۆرتەكانی دیلۆیت تاكە سەرچاوەن تائێستا حكومەتی هەرێمی كوردستان بەڕوونی دەستی خستووەتە سەر چەند خاڵێك و زانیاری بڵاوكردووەتەوە, هەرچەندە ناتوانین بلێین ڕاپۆرتەكانی دیلۆت كۆتایی بەهەموو گومانەكان دەهێنێت، بەڵام رونكردنەوەی گرنگیشی تێدایە بۆ ڕای گشتی كوردستان".\nبۆ بینینی تەواوی ڕاپۆرتەکە کلیک لێرە بکە....


ئه‌و كه‌سانه‌ی وه‌رزش ده‌كه‌ن ده‌بێت به‌رده‌وام په‌تاته بخۆن\n:: PM:01:46:14/12/2019 \nبه‌پێی توێژینه‌وه‌یه‌ك، زانایانی بۆیان ده‌ركه‌وتووه ئه‌و كه‌سانه‌ی وه‌رزش و ڕاهێنان ده‌كه‌ن، پێویسته به‌رده‌وام په‌تاته بخۆن بۆ ئه‌وه‌ی ئه‌و ئه‌نجامه‌یان ده‌ست بكه‌وێت كه هه‌وڵی بۆ ده‌ده‌ن.\nماڵپه‌ڕی لبنان24 بڵاوی كرده‌وه، زانایان له ئه‌نجامی توێژینه‌وه‌یه‌كدا بۆیان ده‌ركه‌وتووه، خواردنی په‌تاته ده‌بێته هۆی دابه‌زاندنی ڕێژه‌ی شه‌كر له خوێن له هه‌موو كه‌سێكدا و به‌تایبه‌تی سوودی بۆ ئه‌و كه‌سانه هه‌یه كه به‌رده‌وام ڕاهێنانی وه‌رزشی و له‌شجوانی ده‌كه‌ن.\nپەتاتە بە باشترین سەرچاوەی بەدەستهێنانی کاربۆهیدرات ناسراوە\nپه‌تاته به سه‌رچاوه‌یه‌كی خۆراكیی ده‌وڵه‌مه‌ند به كاربۆهیدرات ناسراوه، هه‌روه‌ها هه‌ڵبژاردنێكی سروشتیی به‌ناوبانگه بۆ به‌ده‌ستهێنانی وزه، زۆر له سه‌رچاوه ده‌ستكرده باوه‌كانی به‌ده‌ستهێنانی كاربۆهیدرات كاریگه‌ر و به‌هێزتره.\nبه‌پێی چه‌ند تاقیكردنه‌وه‌یه‌كیش كه بۆ زیاتر سه‌لماندنی توێژینه‌وه‌كه زانایان تاقییان كردووه‌ته‌وه، ده‌ركه‌وتووه ئه‌و یاریزانی پایسكلسوارییانه‌ی كاربۆهیدراتی جه‌سته‌یان له‌ڕێی خواردنی په‌تاته به‌هێز كردووه، زۆر چالاك و به‌هێز و به‌توانا ترن له‌و یاریزانانه‌ی په‌تاته‌یان نه‌خواردووه یان كه‌میان خواردووه.\nپه‌تاته سه‌وزه‌یه‌كی به‌سوود و باوه، له‌ناو زۆربه‌ی وڵاتاندا به ژه‌مێكی سه‌ره‌كی یان بۆ ڕازاندنه‌وه‌ی ژه‌مه‌كان داده‌نرێت، به‌هۆی ده‌وڵه‌مه‌ندیی به مادده‌ی كاربۆهیدراته‌وه، چه‌ندان سوودی گرنگ به جه‌سته ده‌گه‌یه‌نێت، به سووره‌كراویی، كوڵاو و برژاوی ده‌خورێت.\nئه‌م بابه‌ته 380 جار خوێنراوه‌ته‌وه


عەدنان عوسمان: هەرێمی سلێمانی، هەنگاوی یەکەمە بۆ ئارامی کوردستان. | wtarikurd\nنوسینی : وتاریکورد | 04.06.2017 9:05 AIM: | بەشی: فرە بابەت | بێ کۆمێنتە\nپێویستە هەرێمی: سلێمانی- کەرکوک –هەڵەبجە بە زوترین کات دروست بکرێت. ئەو هەنگاوەش زیاتر نزیکمان ئەکاتەوە لە ئارامی و سەقامگیری و سەربەخۆیی و پێک هێنانی دەوڵەتی کوردستانی فیدرال.\nکوردستان لە ساڵی 1994 بەتەواوەتی دابەشی دوو زۆن بوە. ئەمە دڵخوازی کەس نەبوو، بەڵام ئەمری واقع ئەوەیە کە مامەڵەی لەگەڵداا بکرێت. لە 2000 ەوەو بە تایبەتتر لە 2005 کە کابینەی هاوبەشی یەکێتی و پارتی دروستکراو، سەرۆکێک بۆ هەرێم دیاریکرا، دەبوایە هەنگاوەکانی یەکخستنی دوو زۆن پەرەبستێنن و لەماوەیەکی کورتدا سنورەکان نەمێنێت. بەڵام رونە نەک هەر ئەوە نەکرا، بەڵکو سنورەکان بەهێزتر و تۆختر کرانەوە.\nپارتی لە ناوچەی خۆیدا بەرەو دەسەڵاتی سولتانی و میرایەتی و قۆرخکردنی دەسەڵات ئەڕوات. ئەیەوێت ئەمەش گشتگیر بکات بۆ هەموو کوردستان. لە ئێستادا ئابوری کوردستانی لە رێگەی فەریکە شەریکەکانیەوە بەتەواوەتی کۆنترۆڵ کردوە، هەنگاو بۆ جومگەکانی تریش ئەبات بەتایبەت کە باس لە یەکگرتنەوەی هێزی پیشمەرگەی هەردوو حزبیش ئەکرێت.\nحزبەکانی ئەم ناوچەیە پێویستە بیر لە ستراتیجێکی واقعی و عەمەلی بۆ ئیدارەدانی کوردستان بکەنەوە دور لە خەیاڵپڵاوی و رستەی نەزۆک، دەبێت هەنگاو بنێن بەرەو کردار و گەڵاڵەکردنی دنیابینیەکی جیاوازتر لەوەی پارتی. وەلامی قۆرخکاری پارتی بە پرۆژەو کردارەوە بدەنەوە.\nپارتی دەبێت لە سنوری خۆی رابگیرێت، ئەو، زۆرینەیە لە دهۆک و نیوە کەمترە لە هەولێر و کەمینەیەکی بچوکە لە سلێمانی، بەڵام وا مامەڵە ئەکات کە حاکم و کوێخای کوردستان بێت. ئەم عەقڵیەتە دەبێت کۆتایی پێ بهێنرێت.\nبۆ ئەوەی رێگای توند و تیژی و “خوانەکردە” شەڕ و ئاژاوە نەگرینەبەر، لەبەرامبەر ئەو باڵادەستیە ناقانونی و ناواقعیەی پارتی، وە بۆ بەرجەستەکردنی سیستەمی لامەرکەزیەت بە یەکجاری، دەبێت بیر لە ماڵدابەشکردنێکی هێمنانەو ئسوڵیانە بکەینەوە. ئەم دەڤەرە دەبێت بکرێتە هەرێمێک بە هەموو دەسەلاتێکەوە، پاشان لەگەل هەرێمی ئەولا لە چوارچێوەی دەستورێک و سیستەمی فیدرالیدا ولاتێکی سەربەخۆ پێک بهێنێت. ئەوکات دەبێت پرسی هەولێری پایتەختیش کە ئێستا لەلایەن هێزەکانی پارتیەوە کۆنترۆڵکراوە یەکلا بکرێتەوەو ببێتە هێمای کوردستانی یەکگرتوو.\nمن بەزەحمەتی ئەزانم لەگەل ئەم عەقڵییەتەی ئێستای پارتی بگەینە هیچ ئاکامێکی باش، هەڵبژاردن و پەرلەمان و کابینەی نوێش ناتوانن گۆڕانێکی جەوهەری بەدی بێنن. کێشە ئەسڵیەکان هەر وەک خۆیان ئەمێننەوەو مەترسی تەقینەوەیان بە ئاراستەی خراپتردا لی ئەکرێت، بۆیە باشترین و عەمەلی ترین هەنگاو، پێک هێنانی هەرێمی سلێمانی- کەرکوک-هەلەبجەیە بە سنورە مێژویەکانیەوە. بەوەش هەنگاوێکی گەورە ئەنێین بەرەو چەسپاندنی لامەرکەزیەت و دانانی بناغەی کوردستانی فیدرال. هەنگاونان بەرەو بەهەرێمکردنی ئەم ناوچەیە، زۆر لە ریفراندۆمە ساختەو بێبنەماکەو دروشمی نەزۆکی بێبەرهەم، عەمەلیتر و ئاسانترە.\nئیتر کاتی ئەوەیە قۆڵی لێ هەڵماڵین. حزبی چاوەڕوانی و راکردن بەدوای پرۆژەکانی پارتیدا نەبین، خۆمان بڕیار لەسەر چارەنوسی خۆمان بدەین. حزبی بکەر بین نەک وەرگر و پاشکۆ. ئەوەش بەوە دەکرێت خاوەنی پرۆژەیەکی رۆشن و واقعی بین و کاری بۆ بکەین.\nوەڵامدانەوەیەکی کورت لەسەر وەڵامدانەوەکانی بەڕێزان عیماد و نەبەز گۆران، لەسەر نوسینەکەی عەدنان عوسمان.


◄ Sonuç: Found 488, page 1 of 49 Items per page: 🗐 1 🗐 5 🗐 10 🗐 25 🗐 50 🗐 100\n📅 00-01-1966 Tarih ve olay\n👁 Bu başlık 7,083 defa görüntülendi\n- روودانی شەڕێکی قورس لە ناوچەی پێنجوێن لە نێوان د [ Daha... 👁] ✖ ✖ ✖ 0 0 ✔ 84% ✍ H.B. 30-8-2010 11:20:18\n📅 00-03-1962 Tarih ve olay\n- کۆتایی ئەم مانگە: هێرشی پێشمەرگەکان بۆسەر نێوچەک [ Daha... 👁] ✖ ✖ ✖ 0 0 ✔ 68% ✍ H.B. 30-8-2010 11:20:17\n👁 Bu başlık 8,600 defa görüntülendi\n👁 Bu başlık 9,707 defa görüntülendi\n👁 Bu başlık 8,555 defa görüntülendi\n📅 00-12-1964 Tarih ve olay\n👁 Bu başlık 4,334 defa görüntülendi\n- روودانی شەڕێک لە نێوان پێشمەرگەکانی شۆڕشی ئەیلوو [ Daha... 👁] ✖ ✖ ✖ 0 0 ✔ 72% ✍ H.B. 30-8-2010 11:20:18\n👁 Bu başlık 12,116 defa görüntülendi\n👁 Bu başlık 5,049 defa görüntülendi


سەرۆک ترامپ ڕەخنە لەو ویلایەت و شارانە دەگرێت کە داوای قەرەبووکردنەوەی زیانەکانی کۆرۆنا دەکەن\nسەرۆکی ئەمەریکا دانۆڵد ترامپ ڕەخنەی لەو شار و ویلایەتانەی ئەمەریکا گرت کە داوای یارمەتی دارایی دەکەن لە حکومەتی فیدڕاڵ تاوەکو قەرەبووی ئەو زیانانەیان بکاتەوە کە بەهۆی ڤایرۆسی کۆرۆناوە بەریان کەوتووە، هەروەها تۆمەتباری کردن بەوەی " بەڕێوبەرایەتییەکانیان خراپە، " وەکو ئاماژەیەک بۆ دیموکراتەکان.\nهەندێک لە فەرمانڕەواکانی ویلایەتەکانی ئەمەریکا هەوڵدەدەن بڕی 500 ملیار دۆلار قەرەبوویان لە کۆنگرێسەوە دەست بکەوێت، بەڵام لە ئێستادا کۆنگرێس خۆی ئامادە دەکات بۆ پەسەندکردنی پڕۆژە یاسایەکی دیکەی قەرەبووکردنەوە، ویلایەتەکان دەڵێن ئەو بڕە پارەیەی داواکراوە بۆ خەرجی ڕووبەڕووبوونەوەی ڤایرۆسەکە دەبێت.\nسەرۆک ترامپ وتی " بۆچی دەبێت خەڵک و باجدەرانی ئەمەریکا ئەو شار و ویلایەتانە ڕزگار بکەن کە بەڕێوبەرایەتیەکانیان لاوازە، لەوانەش بۆ نموونەی ئێلێنوەی کە هەموو ئەو ویلایەتانە دیموکراتەکان بەڕێوەیان دەبەن، ئەمەش لەکاتێکدایە زۆرینەی ویلایەتەکانی دیکە داوای یارمەتی ناکەن، من بۆ تاوتوێکردنی هەموو شتێک کراوەم، بەڵام تەنها دەپرسم بۆچی؟"


تەندروستی:پێداویستییەكانی مانەوەی نەخۆش لەنەخۆشخانە دابین دەكات.\nتەندروستی سلێمانی پێداویستییەكانی مانەوەی نەخۆش بۆ نەخۆش و كەسوكاریان لەنەخۆشخانەی شار دابین دەكات.\nبەرێوەبەرایەتی گشتی تەندروستی سلێمانی لەراگەیەندراوێكدا رایگەیاند: لەپێناو زیاتر كارئاسانی بۆ نەخۆشەكان و كەسوكاریان نەخۆشخانەی شار سەرجەم پێداویستییەكانی ئوتێلەوانی بۆ نەخۆش دابین دەكات كە پێكهاتووە لە(سەرین ، بەتانی ، چەرچەف ، نەعل) كەتەواوی ئەم پێداویستیانە بەشێوەیەكی تەندروست دروستكراون.\nهاوكات ئومێد هیدایەت بەڕێوبەری كارگێڕی لەنەخۆشخانەی شار لە لێدوانێكیدا بۆ سایتی ( تەندروستی)ڕایگەیاندووە: بەهۆی قەیرانی دارایی پێشتر نەخۆش سەرجەم ئەو پێداویستیانەی لەگەڵ خۆی دەهێنا، بەڵام بەبڕیاری بەڕێوەبەرایەتی گشتی تەندروستی سلێمانی لەسەر بودجەی گەشەپێدان هەوڵدرا پێداویستی ئوتێلەوانی لەنەخۆشخانەی شار بەشێوازێكی باش و تەندروست دابین بكرێت".\nڕاشیگه‌یاندووه:لەئەمڕۆوە ڕێگە نادرێت هاوڵاتیان لەكاتی هاتنیان بۆ نەخۆشخانەی شار هیچ پێداویستییەكی وەك سەرین و بەتانی و چەرچەفیان پێ بێت و لەنەخۆشخانە بۆیان دابین دەكرێت و سەرجەمیشیان نوێن و دڵنیان لەپاك و خاوێنیان.\n497 جار خوێندراوه‌ته‌وه\n8/26/2019 3:53:59 PM\nزانكۆی كاسۆلیكی لە هەولێر CUE ماڵپەڕە نوێیەكەی دەخاتە كار...\nسه‌رۆكایه‌تی یه‌كێتیی: پێداچوونەوە بكەن بە بڕیارەكانی قەدەغەی هاتووچۆ ...


خەونم ئەوەیە گۆڕانکاریی ڕیشەیی بکەم لە مۆدەی ئەفریقیدا | Startfinder\nخەونم ئەوەیە گۆڕانکاریی ڕیشەیی بکەم لە مۆدەی ئەفریقیدا\nعوسمانە لەسەر کار\nمن ناوم عوسمانەیە و خەڵکی دەکارم. من لە سەنیگالەوە بۆ ئەڵمانیا ڕۆیشتم لە ٢٠٠٦. لەوکاتەدا من دوکانێکی دوورینم هەبوو بە ١٥ کارمەندەوە. لەراستیدا تەنها دەمەویست کەلوپەل بکڕم لە ئەڵمانیا، بەڵام بڕیارم دا بمێنمەوە چونکە پێم وابوو شتەکان ئاسان دەبن لە ئەوروپا.\nپێم وابوو شتەکان ئاسان دەبن لە ئەوروپا. وامزانی خەلکی لەوێ دەرفەرتیان هەیە بۆ بەدیهێنانی خەونەکانیان، درووستکردنی خانوو، کڕینی ئۆتۆمبێل – یاخود بڵێین ژیانێکی خۆشیان دەبێت. بەڵام هەرزوو سەرنجمدا کە من ئامادەنیم بۆ بنیادنانی ژیانێک بۆخۆم لەوێ.\nشتەکان دژواربوون بەبێ هەبوونی مۆڵەتێکی کارکردن، چونکە نەمدەتوانی هیچ پارەیەک پەیدا بکەم. هەروەها من ڕێگەم پێنەدەدرا ئەو ناوچەیە بەجێبهێڵم کە لێی دەژیام. کاتەکەم بەکارهێنا بۆ تێگەیشتن لە دۆخەکە و ڕێکخستنەوەی خۆم، و لە کۆتاییدا گەیشتم بەوەی کە هیچ دهاتوویەکم نییە لە ئەڵمانیادا.\nدیزاینی نوێ: پۆشاکەکانی دوکانی دروومانەکەی عوسمانە\nپەرەپێدانی تواناکانم لە کاری دەستیی\nبیرم کردەوە لەبارەی چۆنیەتی دەستپێکێکی نوێ لە سەنیگال. بینیم کە چۆن ئەڵمانییەکان چوستن لە کارەکانیاندا بەهۆی ئەو شێوازەی ڕاهێنانییان لەسەر کردووە، بۆیە دەمەویست سوودێک لەوە وەربگرم. دەمەویست زیاتر پەرەپدەم بە تواناکانم لە کاری دەستیی، دیزاینکردنەوەی جلوبەرگ و گۆڕانکاریی ڕیشەیی لە مۆدەی ئەفریقیدا.\nلە ٢٠١٤ دا گەڕامەوە وڵات. بەدڵنیایی دڵتەنگ بووم بە بەجێهێشتنی ئەڵمانیا، بەڵام لەهەمانکاتیشدا بڕوابەخۆبوو و سوریش بووم. کاتەکەم لە ئەلمانیا ئاسۆکانی فراوانتر کردم. زۆر فێربووم، ئەڵمانی و ئینگلیزی بۆ نموونە و هەروەها گیانی شارستانی و ڕێکوپێکی.\nلە سەرەتادا شتەکان لە سەنیگال دژواربوون، چونکە گواستنەوە لەنێوان ئەو دوو جیهانە جیاوازەدا قورسە. خەڵکی بەکەم لێمیان دەڕوانی – دەیان وت کە من دۆڕاوێکم و هەستی بەرزویستیم نییە. پێم وتن کە شتەکان ئاسان نین لە ئەوروپا وەک ئەوەی ئەوان تێیگەیشتوون.\nعوسمانە لەبەردەم دوکانی دروومانەکەی\nلە سەرەتادا چەندین کێشەم هەبوو، بەڵام خێزانەکەم و هاوڕێکانیشم زۆر یارمەتیان دام. چەند مانگێکی سەرەتای گەڕانەوەم بەسەربرد بە کارکردن لە دوکانی دوورینی برا بچووکەکەمدا. دواتر پلانم دانا بۆ دامەزراندنی کاری خۆم.\nڕۆژێک، هاوڕێیەکم پێی وتم لەبارەی (ANPEJ) – ئاژانسی کاردۆزینەوە بۆ گەنجان. پەیوەندیم کرد بە ئاژانسەکەوە، کە منیان ڕەوانە کرد بۆ لای سەنتەری سەنیگالی-ئەڵمانی بۆ کار، کۆچ و ئاوێتەکردنەوە.\nتیمەکەی ئەوێ بەڕاستی زۆر یارمەتیان دام. زۆر فێربووم لەبارەی چۆنیەتی بەڕێوەبەردنی بازرگانییەکی خۆت، چۆنیەتی ئامادەکردنی پلانێکی بازرگانی و مەترسییەکان و دەرفەتەکان کە لەگەڵ کاری سەربەخۆ دێن. یارمەتی دارایی لەلایەن پرۆگرامی "گەڕانەوە بۆ دەرفەتە نوێکان" وای کرد بتوانم کەرەستەکان بکڕم بۆ شوێنی کارەکەم، وەک ئامێری دروومان و قوماش. هەروەها توانیم ماتۆڕێک بکڕم بۆ ئەنجامدانی گەیاندنەکان.\nبازرگانییەکی گەشەسێن: عوسمانە لەگەڵ یەکێک لە کارمەندەکانی\nئێستا سێ کارمەند و شاگردێکم هەیە. کارێکی زۆر وەردەگرین، بەتایبەت لە دەوروبەری پشووەکاندا وەک جەژنی قوربان (جەژنی ئیسلامیی قوربانی کردن) و کریسمس. شتەکان بەرەوپێش دەچن. من بازرگانییەکی سەرپێکەوتووم هەیە، کە دەتوانم لەڕێیەوە پارەی کارمەندەکان و دابینکارەکانم بدەم. کڕیارەکانم پێزانینیان هەیە بۆم. ئارەزوو دەکەم لە سەنیگال بمێنمەوە، بەردەوامی بدەم بە بەڕێوەبەردنی کارەکەم و کاری داهێنەرانە بکەم. لە داهاتوودا، ڕەنگە تەنانەت دوکانێکی دیکە بکەمەوە و تێیدا جلوبەرگی "لە سەنیگال درووستکراوە" بفرۆشم.\nەو دەرفەتانەی بۆ ڕاوێژ و یارمەتی دابین کراون لێرەدا، بەشێکن لە پرۆگرامی "گەڕانەوە بۆ دەرفەتە نوێکان".\nئارەزوو دەکەم لە سەنیگال بمێنمەوە، بەردەوامی بدەم بە بەڕێوەبەردنی کارەکەم و کاری داهێنەرانە بکەم.\nمۆدە بۆ دایکان و منداڵان\nبازرگانییەکم لە سەنیگال دەستپێکردووە بۆ درووستکردنی جلوبەرگی دایکان و منداڵان.\nقۆزتنەوەی ئەو دەرفەتانەی کە براکەم نەیبوون\nزۆرێک لە خەڵکی شارۆچکەکەم بێکارن. دەمەوێت بازرگانی خۆم دابمەزرێنم بۆ گۆڕینی ئەمە.\nشتەکان لە کۆتاییدا بەرەو باشی دەڕۆن\nوامزانی ڕۆیشتن بۆ ئەوروپا هەموو کێشەکانم چارەسەر دەکات. بەڵام نەگەیشتم بەوێ. لە ئێستادا من لە سەنیگال دەژیم و زۆر باشم – ئەمەش سوپاس بۆ یارمەتییە دەروونییە کۆمەڵایەتییەکان لەلایەن "خانووی هیوا".


مه‌حمود عوسمان: ده‌بێت ئه‌و شانده‌ی ده‌چێته به‌غدا هه‌موو لایه‌نه‌كان ببینن\n2019-08-28 [12:14 PM]\nمه‌حمود عوسمان سیاسته‌وان و په‌رله‌مانتاری پێشووی عێراق رایگه‌یاند، سه‌ردانی شاندی هه‌رێم بۆ به‌غدا باشه، به‌ڵام پێویسته زیاتر بمێننه‌وه و هه‌موولایه‌كان ببینن و گفتوگۆیان له‌گه‌ڵ بكه‌ن.\nمه‌حموود عوسمان: سه‌ردانی شاندی هه‌رێم بۆ به‌غدا كارێكی ئیجابیه، باشتر وایه زووتر بچن و له نزیکه‌وه له‌گه‌ڵ یه‌ک دابنیشن. ئێستا هه‌ندێک کێشه‌ی گرنگ له‌گه‌ڵ به‌غدا هه‌یه وه‌ک مه‌سه‌له‌ی بودجه، مه‌سه‌له‌ی نه‌وت و مه‌سه‌له‌ی ئه‌و ناوچانه‌ی که پێیان ده‌ڵێن ناوچه‌ی ماده‌ی 140.\nوتیشی، پێویسته ئه‌م جاره هه‌وڵ بده‌ن زۆر به جیدی له‌گه‌ڵ به‌غدا خه‌ریک بن.\nباسی له‌وه‌ش كرد، کاتێک وه‌فدێک ده‌چێته به‌غدا نابێت هه‌مان ڕۆژ بگه‌ڕێته‌وه، پێویسته هه‌فته و دوو هه‌فته بمێننه‌وه و گفتوگۆی ته‌واو بکه‌ن و هه‌موو لایه‌نه‌کان ببینن و له نه‌جه‌ف چاویان به ئایه‌توڵڵا سیستانی بکه‌وێت و قه‌واره‌کانی دیکه‌ش وه‌کوو سه‌در به سه‌ر بکه‌نه‌وه بۆ ئه‌وه‌ی بگه‌نه ئه‌نجام چوونکه ئه‌مانه له عێراقدا شتیان به‌ده‌سته، ئێستاش ده‌بێت چاوه‌ڕوانی ئه‌نجامه‌که‌ی بکه‌ین بزانین چی لێ ده‌رده‌چێت.\nپێشتر لە كۆنگرەیەكی رۆژنامەوانیدا بەشیر حەداد، جێگری سەرۆكی پەرلەمانی عێراق رایگەیاند، ئەمڕۆ یان سبەی شاندی حكوومەتی ھەرێمی كوردستان دەگاتە بەغدا، وتیشی، له ئێستادا پەیوەندییەكانی ھەولێر و بەغدا چووە قۆناخێكی نوێوە.\nئاماژه‌ی به‌وه‌ش كرد، لە دوای پێكھێنانی كابینەی نۆیەمی حكوومەتی ھەرێمی كوردستان و كابینەی نوێی حكوومەتی عێراق قۆناغێكی نوێ هاته به‌رده‌م هه‌ردوولا، ئه‌و قۆناغه‌ش ھەنگاونانە بۆ چارەسەركردنی كێشه‌كان، هه‌روه‌ها دەرفەتێكی باش لە عێراق ھاتووەتە پێش و هه‌موولایه‌ك له‌گه‌ڵ ئه‌وه‌ن پرسه‌كانی نێوان ھەولێر و بەغدا چاره‌سه‌ر بكرێت.


نوفمبر 2011 - الصفحة 2 من 48 - Hekar.net : Hekar.net\nبوومه‌له‌رزه‌یه‌کی به‌هێزی دیکه شاری وانی هه‌ژاند\nبوومه‌له‌رزه‌یه‌کی به‌هێزی دیکه شاری وانی هه‌ژاند سه‌رله‌به‌یانیی ئه‌مڕۆ بوومه‌له‌رزه‌یه‌ک بۆ چه‌نده‌مین جار شاری کوردنشینی “وان”ی له تورکیا هه‌ژاند و تاکو ئێستا زه‌ره‌ر و زیانه‌کانی دیار نییه. به‌پێی هه‌واڵه ناوخۆییه‌کانی تورکیا، کاتژمێر 2:30ی سه‌رله‌به‌یانیی ئه‌مڕۆ بوومه‌له‌رزه‌یه‌ک به توندیی 5ریشته‌ر وانی هه‌ژاند و نۆڕینگه‌ی نه‌خۆشخانه‌ی حکومیی ئه‌م شاره‌ی رووخاند به‌ڵام هیچ که‌سی تێدا نه‌بووه. له هه‌مان شه‌و دوو کۆگا سووتا که که‌لوپه‌لی هاوکاری بۆ خه‌ڵکی وانی تێدا بوو، یه‌کێک له کۆگایه‌کان که 8ترێله که‌لوپه‌لی تێدابوو به ته‌واوی سووتا و کۆگاکه‌ی دیکه زیانێکی زۆری به‌رکه‌وت. به‌رپرسی سه‌نته‌ری قه‌یرانی پارێزگای وان رایگه‌یاندووه: جودا له به‌شی نۆڕینگه، زانیاریی دیکه‌مان سه‌باره‌ت به رووخانی شوێنه‌کانی دیکه ده‌ست نه‌که‌وتووه، هیچ زانیارییه‌کیش له‌سه‌ر زیانی گیانی نییه، ته‌نیا ئه‌وه نه‌بێت خه‌ڵکه‌که زۆر ترساون و ناوێرن…\nکوردستانی – سە‌رۆکی پێشووتری کۆماری دیموکراتی میللی یە‌مە‌ن نامەیەک ئاراستەی سەرۆکی ھەرێم دەکات\nکوردستانی – سە‌رۆکی پێشووتری کۆماری دیموکراتی میللی یە‌مە‌ن نامەیەک ئاراستەی سەرۆکی ھەرێم دەکات ھەولێر ٣٠ تشرینی دووەم / نەڤەمبەر (PNA) سە‌رۆکی پێشووتری کۆماری دیموکراتی میللی یە‌مە‌ن ( یە‌مە‌نی باشوور) عە‌لی ناسر محە‌مە‌د نامەیەکی ئاراستەی مە‌سعود بارزانی سە‌رۆکی ھە‌رێمی کوردستان کرد و تێیدا دەڵێت: ئە‌زموونە‌کە‌تان بۆ دامە‌زراندنی ھە‌رێمی کوردستان لە چوارچێوە‌ی دە‌وڵە‌تێکی فیدراڵی دە‌کرێت ببێتە نموونە‌یە‌ک بۆ ئە‌و گە‌لانە‌ی کە خە‌بات لە‌پێناو رزگاربوون لە زاڵبوون و لکاندن و ھە‌وڵە‌کانی سرینە‌وە‌ی تایبە‌تمە‌ندیە‌تی و ناسنامە‌ی نیشتیمانی دە‌کە‌ن. ئە‌مە‌ش دە‌قە‌کە‌یە‌تی: برای ئازیز و خۆشە‌وێست مە‌سعوود بارزانی سە‌رۆکی ھە‌رێمی کوردستان ، سڵاوی گە‌رمتان ئاراستە دە‌کە‌ین و خۆشحاڵین کە لە سازکردنی یە‌کە‌مین کۆنگرە‌ی باشوور بۆ رۆڵە‌ی پارێزگاکانی باشووری یە‌مە‌ن کە لە نێوان بیست تا بیست و دووی ئە‌م مانگە لە قاھیرە…\nفوئاد حوسێن : جۆ بایدن سەردانی هەرێمی كوردستان دەكا…\nفوئاد حوسێن : جۆ بایدن سەردانی هەرێمی كوردستان دەكا… سەرۆكی دیوانی سەرۆكایەتی هەرێمی كوردستان رای گەیاند، دوای سەردانی بەغدا چاوەڕوان دەكرێ جۆ بایدن جێگری سەرۆكی ولایەتە یەكگرتووەكانی ئەمەریكا سەردانی هەرێمی كوردستانیش بكا. فوئاد حوسێن لە لێدوانێكی تایبەتدا بە ئاژانسی كوردستان بۆ دەنگوباس (ئاكانیوز) ی راگەیاند “دوێنێ سێشەم بە سەردانێك جۆ بایدن جێگری سەرۆكی ئەمەریكا گەیشتە عێراق، لە بەرنامەشیدایە سەردانی هەرێمی كوردستان بكا”. روونی كردەوە “دوای سەردانی بەغدا، لە بەرنامەدایە جێگری سەرۆكی ئەمەریكا سەردانی هەرێمی كوردستان بكا و لەگەڵ مەسعوود بارزانی سەرۆكی هەرێم كۆ ببێتەوە و چەند پرسێكی پێوەندار بە عێراق و ئەمەریكا و پێوەندییەكانی نێوان هەرێمی كوردستان و ئەمەریكا و چەند پرسێكی گشتی تاوتوێ بكەن”. دوێنێ سێشەم بە سەردانێكی رەسمی جۆ بایدن جێگری سەرۆكی ئەمەریكا…\nسه‌رۆكى هه‌رێمی كوردستان پێشوازى له نوێنه‌رى تایبه‌تى سكرتێرى گشتى نه‌ته‌وه یه‌كگرتووه‌كان له عیراق ده‌كات\nالكاتب admin on 29 نوفمبر, 2011 · شاركنا الرأي\nئه‌مرۆ سێشه‌ممه 29/11/2011 به‌رێز مسعود بارزانى سه‌رۆكى هه‌رێمی كوردستان له سه‌ڵاحه‌دین پێشوازیكرد له به‌رێز مارتن كۆبله‌ر نوێنه‌رى تایبه‌تى سكرتێرى گشتى نه‌ته‌وه یه‌كگرتووه‌كان له عیراق و شاندێكى یاوه‌رى. له دانیشتنێكدا ، كۆمه‌ڵێ پرسى گرنگ تاوتوێكران كه په‌یوه‌ست بوون به پرسى كشانه‌وه‌ى هێزه‌كانى ئه‌مریكا له عیراق و كاریگه‌رى ئه‌و كشانه‌وه‌یه و هه‌روا كارى ئاینده‌ى نه‌ته‌وه‌یه‌كگرتووه‌كان سه‌باره‌ت به پرۆسه‌ى جێبه‌جێكردنى مادده‌ى 140 و له‌م رووه‌وه نوێنه‌رى سكرتێرى گشتى نه‌ته‌وه‌یه‌كگرتووه‌كان ئه‌نجامى وتووێژه‌كانى له‌گه‌ڵ هه‌موو لایه‌نه‌كانى پارێزگاى كه‌ركووك خسته‌ڕوو و رایگه‌یاند كه نوێنه‌رایه‌تى نه‌ته‌وه‌یه‌كگرتووه‌كان له عیراق به‌رده‌وام ده‌بێت له‌و وتووێژانه‌ى خۆى بۆ ئه‌وه‌ى رێگه چاره‌یه‌كى گونجاو بۆ جێبه‌جێكردنى ئه‌و مادده‌یه بدۆزێته‌وه. سه‌رۆك بارزانى_ش هیواى خواست كه ئه‌و وتووێژانه سوود و ئه‌نجامیان هه‌بێ و ته‌ئكیدیشى له‌وه‌كرده‌وه كه باشترین چاره‌سه‌ر جێبه‌جێكردنى ته‌واوى…


کوردپرێس :: Kurdpress News Aganecy - داخوازی ئێزدییەکانی شنگال لە PKK\nداخوازی ئێزدییەکانی شنگال لە PKK\nبەشی تورکیا- هەبوونی پەکەکە لە شنگال بۆ مانەوەی ئێزدییەکان پێویستە و PKK ئەرکە ئەخلاقییەکانی دەرحەق بە ئێزییەکان بەجێ دەگەیێنێت.\nبەپێی هەواڵی کوردپرێس و بە گێڕانەوە لە فورات نیوز ئەنجوومەنی هەوئاهەنگی کۆمەڵگای دیموکراتیکی ئێزدیان پاش بەڕێوەبردنی دانیشتنێک بە ئامادەبوونی نوێنەرانی ناوچە جۆراوجۆرەکانی کوردستان، رووسیا، ئەورووپا و ئەرمێنیا راگەیێندراوێکیان بڵاو کردەوە و داخوازیی خۆیان لە پارتی کرێکارانی کوردستان (PKK) و جیهان خستەڕوو.\nلە راگەیێندراوی ئەنجوومنی هاوئاهنگی کۆمەڵگای دیموکراتیکی ئێزدیان هەروەها هاتووە کە پەکەکە تەنیا هێزی بەرگریکار لە خەڵکی ئێزدییە و رایانگەیاندووە: کۆمەڵگای ئێزدی پێویستی بە پەکەکە هەیە و ئێمە بڕوامان وایە کە لەم چوارچێوەدا ئەرکەکانی خۆیان بە جێدەگەیێنێت.\nلەم راگەیێندراوەدا هەروەها هاتووە: وەکوو گەلی ئێزدی ئیدی کاتی ئەوە هاتووە کە چارەنووسی خۆمان بگۆڕیین. ئیدی پێویستی بە کۆچی زۆرەملێ و کۆمەڵکوژیەکی دیکە نیە.\nئێمە ئەم کۆمەڵکوژییەی ئەمجارە بۆ گۆڕانی چارەنووسی خۆمان دەکەین بە بنەما. ئێمە گەیشتووینەتە ئەو ئەنجامە کە خەڵکی خۆمان لە هەموو ناوچەیەکی ئەم جیهانە رێکبخەین و یەکییان بخەین، ئەم هەنگاوە بۆ یەکگرتوویی و تەبایی و بەهێزترکردنی ئیرادەی گەل ئەنجام دەدەین.\nکۆدی بابه‌ت: 67360 | به‌روار: ۱۳۹۵/۱۰/۲۰ | کاتژمێر: 20 : 12


بارزانى نه‌مر.. ڕووشنایى له تاریخ نه‌ته‌وه‌یگ - شـه‌فـه‌ق نيـوز\nبارزانى نه‌مر.. ڕووشنایى له تاریخ نه‌ته‌وه‌یگ\nكه‌ن و ڕویداگه‌یل گوزه‌یشت كاریگه‌رى خوه‌ى نیشان ده‌یگ له‌بان ئمڕوو. وه‌گووره‌ى پرسیار فه‌لسه‌فى ك ئویشیگ : ئایا بایه‌سه چشته‌یلیگ ڕوى بیاتاگ بیجگه ئه‌وه‌ك ڕویدا؟ جواوه‌گه‌ى (نه‌خه‌یر... چوینكه ڕویدا).\nئیمه زانیم ك نه‌تویه‌نستیم دویه‌كه چشتیگ دروس بكه‌یم خاستر له‌ئیسه، ئه‌وه‌یش وه‌ناونیشان ئه‌وه‌ك ئه‌وه‌ك بوى دروسكریا، وه‌لى دروسكردن چشت له‌ى وه‌خته تاڕادیگ كاریگه‌رى دیریگ له‌چه‌و دویه‌كه، وه‌ى جووریشه وه‌ل پیاوه‌یل تاریخا، ك كاریگه‌رى دیرن له‌ى وه‌خته‌و به‌شدارن له دروسكردنى وه‌هه‌ر جووریگ بووگ جویر ئه‌وه‌ك تا دویه‌كه پاڵه‌وان ڕویداگه‌یل گوزه‌یشته بوینه‌و ئه‌و پاڵه‌وانیه‌تیه ئیسه‌یش هه‌ر وه‌رده‌وامه، یه‌یش مه‌عناى ئه‌وه‌سه ئیمه وه‌ختیگ گوزه‌یشته له‌یه‌كه‌و ده‌یم توایم نه‌خشه‌ى ئمڕوو وه‌پى دابنه‌یم وه‌شیوه‌ى خاسیگ .\nله‌وه‌ختیگیش پاڵه‌وانه‌یل یا ئه‌و سه‌ركرده‌یله خوه‌نیمه‌وه ك تاریخیگ داشتنه وه كرده‌وه‌یلیان، هویچ چشتیگ ئه‌ڕایان پیشكه‌ش نه‌كردیمنه‌و ڕووشناییگ وه‌پیان نه‌یایمنه، ئمجا با زیاتر قسه‌گه‌مان ئاشكرا بكه‌یم، ك ته‌ڵا هه‌ر ته‌ڵاس ك جویر كانزا یا مه‌عده‌نیگ سروشتیه‌و قیمه‌ت خوه‌ى دیریگ و تیكه‌ڵ نیه‌وگ وه‌ل باقى كانزایه‌یلاو هه‌ر مقه‌یه‌تى له تایبه‌تمه‌ندى خوه‌ى ئه‌كا. هه‌ر له‌وه‌ر ئه‌وه‌یش سه‌ركرده‌و كه‌سایه‌تیه‌یل گه‌ورا له‌تاریخ نیه‌وگ هویچ له‌لیان كه‌مه‌و بكه‌یم یا چشتیگ ئه‌ڕایان زیاى بكه‌یم، چوینكه ئه‌وان له‌دونیا ده‌رچین و تواسن ناویان له‌تاریخ بمینیگ ، ئه‌گه‌ریش كه‌سه‌یلیگ تواسن ناویان بنویسیه‌یگ له‌تاریخ جویر ئه‌وه‌ك خوه‌یان تواسن نه‌ك جویر ئه‌وه‌ك تاریخ تواس، بیگومان ئه‌و مه‌به‌سه وه‌رده‌وام نیه له‌گشت وه‌ختیگ یا وه‌ل گشت كه‌سیگا، ئه‌را نموونه: تا دویه‌كه باوه‌ته‌یلیگ ناو عه‌بدولكه‌ریم قاسم وه دكتاتۆر بردیان، ك ئمڕوو هه‌مان دكتاتۆر ئویشنه‌پى سه‌ركرده‌ى نه‌مر، ئمجا عه‌بدولكه‌ریم له دونیا ده‌رچى وه چاره‌نویس خوه‌ى نه‌ك وه خواست ئیمه، ك ئمڕوو خاسیه‌یل فره‌یگ له‌بانى نوسیه‌یگ و ئه‌گه‌ر بایگ و ژیانى له‌یه‌كه‌و به‌یم ئه‌وه به‌رژه‌وه‌ندى ئیمه تواس و ئیمه‌یش نیه‌تویه‌نیم هویچ چشتیگ ئه‌ڕاى بكه‌یم و هویچ له‌لى بووه‌یم. ئمجا ئیمه وه‌ختیگ ئویشیم ژیان كه‌سایه‌تییگ بخوه‌ننه‌وه یا له‌باوه‌ت مه‌لا مسته‌فاى نه‌مر بزانن، ئه‌وه بیگومان ئامانجمان ئه‌وه‌سه بزانیم له‌ى سه‌رده‌مه جموجویلى چوینه ك هه‌رچه‌نى له‌دونیایش ده‌رچیه، وه‌لى هه‌ر نه‌مره وه‌گووره‌ى ئه‌وه‌ك پیشكه‌شى كرد له‌و سفه‌ت و كاره‌یل جوان و بى وینه ك ڕیڕه‌ویگ بوى ئه‌را ملله‌ت و هه‌ر ئه‌و سفه‌ته‌یلیشه گه‌ورایه‌یل تاریخ زنگه‌و ئه‌كا.\nئیمه وه‌ختى له‌بان بارزانى نه‌مر نویسیم ڕووشنایى له تاریخ نه‌ته‌وه، هویچ چشتیگ پیشكه‌ش وه‌و نه‌مره نه‌كردیمه ك خوه‌ى وه هویر وڕا و كاره‌یلى خوه‌ى ئاشنا كرد وه‌تاریخ، ئمجا ئیمه ئه‌گه‌ر وه وژدانه‌وه باسى نه‌كه‌یم له‌وه‌ر هه‌ر هووكاریگ ، ئه‌وه تاریخ له‌ئاستى وژدان خوه‌ى خه‌یگه كار ك چوین بویه. هه‌ر له‌وه‌ر ئه‌وه‌یش بایه‌سه له‌بان ملله‌ت كورد ڕووژ له‌دایگبوینى یا هه‌ر ڕووژیگ له خه‌باتى بكه‌نه جه‌شنیگ نیشتمانى، ك یه‌یش ئه‌رك په‌رله‌مان كوردستانه، چوینكه ئى جووره ڕووژیگ ئیمه‌و نه‌وه‌یل ئاینده‌مان هه‌وه‌جه وه‌پى دیریم.


87 تووشبوو له نه‌خۆشخانه‌دان و 9 که‌سیان له‌ژێرچاودێرى وردى پزیشکیدان\nوته‌بێژى به‌ڕێوه‌به‌رایه‌تى گشتى ته‌ندروستى پارێزگاى سلێمانى ئه‌وه ئاشکرا ده‌کات له‌کۆى 87 حاڵه‌تى تووشبووى ڤایرۆسى کۆرۆنا 9 که‌سیان له‌ژێر چاودێرى وردى پزیشکیدان و یه‌کێکیان دۆخى جێگیر نییه.\nیاد نه‌قشبه‌ندى، وته‌بێژى به‌ڕێوه‌به‌رایه‌تى گشتى ته‌ندروستى پارێزگاى سلێمانى له‌لێدوانێکدا به‌هاوڵاتى وت:" له‌ئێستادا 87 نه‌خۆشى ڤایرۆسى کۆرۆنا له نه‌خۆشخانه‌کاندان و 9 که‌سیان له‌ژێر چاودێرى وردى پزیشکیدان".\nناوبراو وتیشى:" گه‌نجێکى ته‌مه‌ن 37 ساڵ دۆخى ته‌ندروستى زۆر باش نییه‌و له‌هه‌وڵداین به‌و رێکاره ته‌ندروستیانه‌ى ده‌یگرینه به‌ر دۆخى باش ببێت و له‌ژێر چاودێرى وردى پزیشکیدایه".\nوته‌بێژى به‌ڕێوه‌به‌رایه‌تى گشتى ته‌ندروستى پارێزگاى سلێمانى ئه‌وه‌ى ره‌تکرده‌وه ئه‌م حاڵه‌تانه‌ى ئێستاى ڤایرۆسى کۆرۆنا شه‌پۆلی دووه‌م بێت، وتى:" ئێمه له سه‌ره‌تاوه دواى کۆرۆنا ده‌که‌وتین و حاڵه‌ته‌کانمان ده‌ستنیشان ده‌کرد، له‌به‌رئه‌وه‌ى خه‌ڵک پابه‌ند بوو به‌رێنماییه ته‌ندروستییه‌کانه‌وه، به‌ڵام به‌داخه‌وه له‌ئێستادا کۆرۆنا له‌ده‌رگاى نه‌خۆشخانه‌کانمان ده‌دات و هاوڵاتیان خۆیان دێن بۆ پشکنین که ئومێدمان ده‌خواست ئه‌وه روونه‌دات".\nیاد نه‌قشبه‌ندى، جه‌ختى له‌وه‌کرده‌وه که هاوڵاتیان پابه‌ند نین به‌رێنماییه ته‌ندروستییه‌کانه‌وه بۆیه حاڵه‌ته‌کانى ڤایرۆسى کۆرۆنا زیادى کردووه، وتیشى:" ئێمه به‌له‌به‌رچاوگرتنى بژێوى ژیانى دارایى خه‌ڵک و رێنماییه ته‌ندروستییه‌کان هاوسه‌نگییه‌کمان دروست کرد، به‌ڵام وه‌ک چۆن ئێمه هاوکاربووین بۆ ئه‌وه‌ى هاوڵاتیان بژێوى خۆیان دابین بکه‌ن، ده‌بوو ئه‌وانیش پابه‌ند بن به رێنماییه سادانه‌ى که هه‌یه له به‌ستنى ده‌مامک و ده‌ستکێش له‌کاتى کارکردن و چونه‌ده‌ره‌وه‌یاندا".\nهاوکات، ئه‌وه‌شى دووپاتکرده‌وه ئه‌گه‌ر هاوڵاتیان پابه‌ند نه‌بن به‌رێنماییه‌کانه‌وه حاڵه‌ته‌کان له‌وه‌ى ئێستا زیاتر ده‌بێت و له کۆنتڕۆڵى ئه‌واندا ده‌رده‌چێت، وتیشى:" داوا ده‌که‌م هاوڵاتیان پابه‌ند بن به‌رێنماییه ته‌ندروستییه‌کانه‌وه له‌پێناو سه‌لامه‌تى خۆیان و که‌سوکاریان و کۆمه‌ڵگاکه‌مان".\nدواى وه‌رگرتنى موچه پزیشکان بایکۆتیان شکاند\nکازمى چه‌ند پۆستێکى باڵا له حه‌شدى شه‌عبى ده‌سه‌نێته‌وه\nعێراق: 106 تووشبووی دیکەی کۆرۆنای گیانیان له‌ده‌ستدا\nئێران: چاوه‌ڕێى تۆڵه بن\nهه‌په‌گه: دواى هاتنى هێزه عێراقییه‌کان بۆ سنور هێرشه‌کانى تورکیا زیادیان کردووه\nتورکیا و سوریا موشه‌کبارانى یه‌کتر ده‌که‌ن\nشه‌پۆلێکى گه‌رماى به‌هێز روو له‌عێراق و کوردستان ده‌کات\nوشیار عه‌بدوڵا: یه‌کێتى جورئه‌تى باسکردنى هه‌رێمى سلێمانى نییه‌و گۆڕانیش ناچێته ژێر باری\nرێککه‌وتنى 50 ساڵه‌ى پارتى و تورکیا ریسکه‌که‌ى کرده‌وه به خورى\nکۆمپانیاى پایۆنیرله‌سلێمانى : هه‌رگیز نه‌مانوتووه چاره‌سه‌رى کۆرۆنامان دۆزیوه‌ته‌وه\nوه‌زاره‌تى ته‌ندروستى بۆ هاوڵاتى هۆشدارى ده‌دات له زیادبونى ژماره‌ى توشبوانى پزیشک و کارمه‌ند


خۆپیشاندان و ناڕەزایەتییەكان لە بەغدا بەردەوامە\nخۆپیشاندانەکان لە بەغدا بەردەوامن\nشەوی رابردوو ناوچەی سەدر لە شاری بەغدا خۆپیشاندان و ناڕەزایەتی نوێی لە دژی حكومەتی عیراقی بەخۆوە بینی و لە ئەنجامدا ژمارەیەك خۆپیشاندەری دیكە كوژران و بریندار بوون.\nبە پێی هەواڵێكی سایتی عەرەبییە، ئەم بەیانییە هێورییەك رووی لە ناوچەی سەدر كردووە پاش ناڕەزایەتییەكانی شەوی رابردوو، كە بە پێی ئەو سەرچاوەیه هەشت كەس گیانیان لەدەستداوە لەگەڵ بریندار بوونی 25ی دیكە.\nئەم ناڕەزایەتییانەی خۆپیشاندەران لە كاتێكدایە كە دوێنێ حكومەتەكەی عادل عەبدولمەهدی، بەرنامەیەكی چاكسازی راگەیاند، بۆ رووبەڕوو بوونەوەی گەندەڵی لەسەر خواست و داوای خۆپیشاندەران، بەڵام ئەوەش نەبوه‌تە هۆی دامركانەوەی خەڵكی ناڕازی و ناوە ناوە خۆپیشاندان لە هەندێك ناوچەی بەغدا و شارەكانی باشووری عیراق بەڕێوە دەچێت.\nهەر لە بارەی دواین ئامارەكانی قوربانیانی خۆپیشاندانەكان شەوی رابردوو، كۆمسیۆنی باڵای مافی مرۆڤ لە عیراق رایگەیاند، تا ئێستا چوار هه‌زار بریندار هەیە، ژمارەی كوژراوانیش بە گشتی گەیشتوه‌تە 96 كەس، ژمارەی دەستبەسەركراوانیش 813 كەسە و لەوانە 500 كەسیان ئازادكراون.\nهەر لەو بارەوە سه‌عد مەعن موسه‌وی، وته‌بێژی وه‌زاره‌تی ناوخۆی عیراق و پرۆسه سه‌ربازییه‌كانی به‌غدا له كۆنفراسێكی رۆژنامه‌وانیدا رایگه‌یاند: له ماوه‌ی خۆپیشاندانه‌كانی ئه‌مدواییه‌دا 104 كه‌س كوژراون و شه‌ش هه‌زاری دیكه‌ش برینداربوون كه له‌نێو كوژراوه‌كاندا هه‌شتیان سه‌ربه هێزه ئه‌منییه‌كانن.\nسه‌باره‌ت به زیانه ماددییه‌كان، سه‌عد معن ئاشكرایكرد، له‌ماوه‌ی خۆپیشاندانه‌كاندا 51 ته‌لاری گشتی و هه‌شت باره‌گای حزبه سیاسییه‌كان له‌لایه‌ن خۆپیشانده‌رانه‌وه سوتێنراون.\nوتیشی: "چه‌ند ده‌ستێكی پیس له‌پشت به‌ئامانجكردنی خۆپیشانده‌رانه‌وه بوون و لێكۆڵینه‌وه‌ش بۆ ئاشكراكردنی ئه‌و كه‌سانه ده‌ستپێكردووه".\nبه ڤیدیۆ.. له سلێمانی کەمئەندامان خۆپیشاندانیان ئەنجامدا\nدوابڕیاری ئه‌نجومه‌نی مامۆستایانی ناڕازی له‌سه‌ر خۆپیشاندانه‌كه‌ی یەکشەممە\nبه ڤیدیۆ.. مامۆستایانی ناڕازی له سلێمانی ده‌ستیان به خۆپیشاندان كرد\nمیترۆ و سی دی ئۆ دژ به پرۆژه یاسایه‌كی عیراقی گردبوه‌نه‌وه ده‌كه‌ن\nدانیشتوانی هوانە دژی کەمی خزمەتگوزارییەکان گردبوونەوە


پەیوەندییەکانی ئێران و سعودییە ئاڵۆزتر دەبێت\nوتەبێژی وەزارەتی دەرەوەی ئیران لە وڵامی لێدوانی وەزیری دەرەوەی سعوودیە کە گوتبووی ئێران هەڕەشەیەکی گەورەیه بۆ سەر ناوچەکەیە،ئاماژە بۆئەوەدەکات سعوودیە لە بەرامبەری ئێراندا تووشی وەهم بووە و هەوڵ دەدات بۆ ئەوەی وڵاتانی دیکە لە ئێران بکاتە دوژمن.\nلە ساڵی رابردوودا، بەرپرسانی باڵای سعوودیە لە هەر بۆنە و کۆبوونەوەیەکدا رەخنەیان لە دەستێوەردانەکانی ئێران لە وڵاتانی عەرەبیی ناوچەکە گرتووە. لە دوایین لیدوانیشدا رۆژی یەکشەممە، وەزیری دەرەوەی سعوودیە، لە پاش کۆبوونەوەی لەگەڵ سکرتێری گشتیی رێکخراوی نەتەوە یەکگرتووەکان، ئێرانی بە هەڕەشەیەک بۆ سەر رۆژهەڵاتی ناوەڕاست زانی.\nعادل ئەلجوبەیر، وەزیری دەرەوەی سعوودیە رایگه‌یاند"ئێمە بە چاوی خۆمان ئەو دۆخە دەبینین وا لە لوبنان، سووریا، عێراق، یەمەن و لیبیا هاتووەتە ئاراوە. ئێمە بە چاوی خۆمان دەبینین هەموو ئەم رووداوانە بە هۆی دەستێوەردانی ئێران لە وڵاتەکانی دیکەدا روو دەدەن.\nئاژانسی هەواڵی ئیماراتیش بڵاوی کردەوە، حەفتەی رابردوو عەبدولرەحیم ئەلعوزی، جێگری وەزیری دەرەوەی ئەم وڵاتە ئێرانی بە پێشێل کردنی بڕیارنامەکانی ئەنجومەنی ئاسایشی نێودەوڵەتی تۆمەتبار کردووە و گوتویەتی ئێران بەم کردەوانەی سەروەریی خاکی یەمەنی پێشێل کردووە و بووەتە هۆی پەرەسەندنی پێکدادانەکان. ئیمارات ئەندامی ئەو هاوپەیامانەتییەیە کە بە سەرۆکایەتیی سعوودیە پشتیوانی لە حکوومەتی یەمەن دەکەن.\nلە بەرامبەریشدا گوتەبێژی وەزارەتی دەرەوەی ئیران لە لێدوانێکدا بۆ ئاژانسی ئیسنای ئێرانی رایگەیاندووە ئەم لێدوانانەی بەرپرسانی سعوودیە و ئیمارات بە هۆی نەزانی و نەبوونی زانیاریی پێویست لە سەر دۆخی ناوچەکە و کۆماری ئیسلامییە و ئەم دوو وڵاتە لە پاش ئەوەی دۆناڵد ترامپ بووەتە سەرۆک کۆماری ئەمریکا، هەڵوێستەکانیان بەرمابەر بە ئێران توندتر بووە و سیاسەتێکی توندتر لە جارانیان گرتووەتە بەر.\nوتەبێژی وەزارەتی دەرەوەی ئێران وتووشیەتی سعوودیە بەرامبەر بە ئێران تووشی وەهم و هەڵە بووە و ئەم هەڵانەی سعوودیە پێشتریش ئەم وڵاتەیان تووشی کێشە کردووە.\nبە وتەی بەهرام قاسمی، سعوودیە هەوڵێکی زۆر دەدا و پارەیەکی زۆر خەرج دەکا بۆ ئەوەی دوژمن بۆ ئێران دروست بکات.\nئێران و سعوودیە زیاتر لە ساڵێکە هیچ پەیوەندییەکی سیاسی و دیپلۆماسیان لە نێواندا نەماوە و لە هەر دوو وڵاتی سوریا و یەمەنیش خەریکی شەڕێکی ناڕاستەوخۆن لەگەڵ یەکتردا. لەم دۆخە دا لێدوانی حەفتەی رابردووی جه‌نه‌راڵ ئەحمەد عەسیری، ڕاوێژکاری باڵای وەزیری بەرگریی سعوودیە، کە گوتبووی ئێران دەبێ بۆ ناو سنوورەکانی خۆی پاشەکشەی پێ بکرێ، رەنگە ئامانج و سیاسەتی فەرمیی حکوومەتی سعوودیە بەرامبەر بە تاران بێ.


Deprecated: Methods with the same name as their class will not be constructors in a future version of PHP; MagicSlideshowModuleCoreClass has a deprecated constructor in /storage/content/40/1004740/lawan.org/public_html/plugins/system/magicslideshow/magicslideshow_classes/magicslideshow.module.core.class.php on line 26 Deprecated: Methods with the same name as their class will not be constructors in a future version of PHP; MagicToolboxParamsClass has a deprecated constructor in /storage/content/40/1004740/lawan.org/public_html/plugins/system/magicslideshow/magicslideshow_classes/magictoolbox.params.class.php on line 68 زانستی\nدوو شەممە١٦ - پوشپەڕ - ١٣٩٩٠٠:١٠\nSunday05 - 07 - 202021:40\nزانایان زێڕ بۆ سەرەتان بەکاردێنن\nبەپێی لێکۆڵینەوەیەکی نوێی زانکۆی کامبرێجی بریتانی زێڕ بە سوودە بۆ چارەسەری شێر پەنجە .\nدۆزینەوەی کۆنترین مرۆڤ لەسەر زەوی\nبواری دۆزینەوە و هەڵکەندنی زەوی بۆ دیتنەوەی " ئاساری مێژوویی " لە وڵاتی ئەسیوپیا ، دۆزینەوەی ئیسک و پروسکی کۆنترین مرۆڤی لەسەر ڕووی زەوی ڕاگەیاند .\nچ شارێک سەرنجی زۆرترین کەسە بەناوبانگەکانی جیهانی ڕاکێشاوە؟؟\nئایا دەتەوێت ناودارێک بیت ؟ لە بۆستن لە دایک بە و پاشان بڕۆ نیۆڕک !! ، بۆستن دادەنرێت بە شوینێک کە ژمارەیەکی زۆر لە کەسە ناودارەکانی جیهانی لێ لە دایک بووە ، لەهەمان کاتددا نیۆڕک دەبێتە جێی سەرنجی زۆرینەی ئەو ناودارانە .. بەپێی لیکۆڵینەوەیەکی نوێ لەسەر چۆنیەتی و ئاراستەی کۆچ و ڕەوی خەڵکی لە ناوچە جیاوازەکانی جیهان ، بە بەکارهێنانی زانیاری زیاتر لە ٢٠٠٠ ساڵی ڕابردوو لەسەر کۆچی ناودارەکان .


هه‌وڵی تورکیا بۆ هه‌نارده‌ی زیاتری نه‌وتی کوردستانی ئێراق\nهه‌نارده‌ی نه‌وت له کێڵگه‌کانی ھەرێمی کوردستانی ئێراق له ئاستی 600 هه‌زار به‌رمیل تێپه‌ڕی. به پێی ڕاپۆرتی ڕۆژنامه‌ی ناده‌وڵه‌تیی ڕوودا؛ "تانه‌ر یه‌ڵدز" وه‌زیری وزه و سه‌رچاوه سرووشتییه‌کانی تورکیا له کۆڕی ژمارێک له هه‌واڵنێراندا له ناوچه‌ی کوردستانی ئێراق وتی: هه‌نارده‌ی کێڵگه نه‌وتییه‌کانی کوردستانی ئێراق له ئاستی 600 هه‌زار به‌رمیل له ڕۆژ ...\nبه‌روار: 2015-08-18 | سه‌ردانه‌کان: 668| Like: 0\nوه‌زاڕه‌تی نه‌وتی ئێراق ڕایگه‌یاند؛ هه‌رێمی کوردستان ته‌نیا نیوه‌ی به‌ڵێنییه نه‌وتییه‌کانی جێ به‌جێ کردووه. به‌پێی ڕاپۆری هه‌واڵده‌ریی ئێراقی"الرای" ؛ عاسم جه‌هاد وته‌بێژی وه‌زاره‌تی نه‌وتی ئێراق ڕۆ...\nبه‌روار: 2015-08-26 | سه‌ردان:528 | Like: 0\nبه‌ڕیوه‌چوونی کۆبوونه‌وه‌ی سێ قۆڵی بۆ لێکدانه‌وه‌ی ناکۆکییه‌کان له‌سه‌ر داهاتی نه‌وتی هه‌رێمی کوردستان\nوه‌زیرانی دارایی وسه‌رچاوه‌سروشتییه‌کانی هه‌رێمی کوردستان، کۆبوونه‌وه‌یه‌کیان به‌به‌شداریی سه‌رۆک وه‌زیرانی هه‌رێم ، به‌مه‌به‌ستی لێکدانه‌وه‌ی قه‌یرانی ئابووری له‌هه‌رێم وناکۆکییه‌کانی ئه‌م دوو وه‌زار...\nبه‌روار: 2015-08-25 | سه‌ردان:350 | Like: 0\nمه‌سعوود بارزانی ده‌بێ واز له ده‌سه‌ڵات بێنێ\nنوێنه‌ری یه‌کێتیی نیشتمانیی کوردستان له په‌رله‌مانی ئێراق وتی: ئیێستاکه سه‌رده‌می دیکتاتۆرییەت و تاقه‌حیزبی تێپه‌ڕ بووه و مه‌سعوود بارزانی سه‌رۆکی هه‌رێم ده‌بێ واز له ده‌سه‌ڵات بێنێ. به پێی راپۆ...\nبه‌روار: 2015-08-25 | سه‌ردان:432 | Like: 0\nهه‌ڵبژاردنی سه‌رۆکی هه‌رێم مافی شارومه‌ندان وپه‌رله‌مانی کوردستانه\nنوێنه‌ری یه‌کیه‌تی نیشتمانی کوردستان له‌په‌رله‌مانی ئێراق گوتی:هه‌ڵبژاردنی سه‌رۆکی هه‌رێمی کوردستان مافی شارومه‌ندان وپه‌رله‌مانی هه‌رێمی کوردستانه و سەندنی ئه‌م مافه، بن پێکردنی ده‌ستووری ئێراقه. ...\nبه‌روار: 2015-08-25 | سه‌ردان:409 | Like: 0\nبه‌رپرسانی کوردستانی ئێراق تۆمه‌تبارن به دامه‌زراندنی پێوه‌ندی له‌گه‌ڵ ڕژێمی زایۆنی\nنوێنه‌رێکی ئه‌ندامی هاوپه‌یمانیی ده‌وڵه‌تی یاسا له ئێراق به‌رپرسانی هه‌رێمی کوردستانی ئه‌م وڵاته‌ی تۆمه‌تبار کرد به‌وه‌ی که پێوه‌ندییان هه‌یه له‌گه‌ڵ ڕژیمی زایۆنی. به پێی راپۆرتی هه‌واڵده‌ریی ئێرا...\nبه‌روار: 2015-08-25 | سه‌ردان:308 | Like: 0\nدوایین هه‌ڵوێستی ئه‌مریکا سه‌باره‌ت به مه‌سه‌له‌ی سه‌رۆکایه‌تیی هه‌رێمی کوردستان\nکاربه‌ده‌ستانی ئه‌مریکایی رایانگه‌یاندووه که سه‌باره‌ت به مه‌سه‌له‌ی پۆستی سه‌رۆکایه‌تیی هه‌رێمی کوردستانی ئێراق، چاوه‌ڕیی بڕیاردان و ڕێککه‌وتنی پارته سیاسییه‌کانی هه‌رێمن. به پێی ڕاپۆتی هه‌واڵد...\nبه‌روار: 2015-08-25 | سه‌ردان:339 | Like: 0\nباڵوێزی ئێراق له واشنتۆن:هه‌ولێر پایبەند نییە به ڕێککه‌وتننامه‌ی نه‌وتی له‌گه‌ڵ به‌غدا\nباڵوێزی ئێراق له واشنتۆن جه‌ختی کرده سه‌ر پابه‌ند نه‌بوونی هه‌رێمی کوردستان به ڕێککه‌وتننامه‌ی نه‌وتی له‌گه‌ڵ ده‌وڵه‌تی ناوه‌ندی عێراق و ده‌ستپێکردنی هه‌نارده‌ی له‌سه‌دا 50ی نه‌وتی عێراق به ده‌ر ل...\nبه‌روار: 2015-08-24 | سه‌ردان:361 | Like: 0\nداوای روونکردنه‌وه له هه‌رێمی کوردستانی ئێراق له‌باره‌ی هه‌واڵی فرۆشتنی نه‌وت به ئیسرائیل\nوه‌زاره‌تی نه‌وتی ئێراق داوای شیکردنه‌وه‌ی کرد له هه‌رێمی کوردستان له‌باره‌ی هه‌واڵی فرۆشتنی نه‌وت به ڕژیمی زایۆنیستی. هه‌واڵده‌ریی بۆراسا ئه‌مڕۆ دووشه‌ممه به‌گێڕانه‌وه له عاسم جه‌هاد وته‌بێژی وه...\nفرۆشرانی نه‌وتی هه‌رێمی کوردستانی ئێراق به رژیمی زایۆنی\nڕۆژنامه‌یه‌کی ئینگلیزی هه‌واڵی هه‌نارده‌کرانی به‌رفراوانی نه‌وت له کوردستانی ئێراقەوە بۆ سه‌رزه‌وییه داگیرکراوه‌کانی فه‌له‌ستینی ڕاگه‌یاند. به‌پێی ڕاپۆری ئه‌مڕۆ دووشه‌ممه‌ی هه‌واڵده‌ریی قودس، ڕۆژنام...\nبه‌روار: 2015-08-24 | سه‌ردان:371 | Like: 0\nپێویستیی بەڕێوەبرانی کۆپرسی لە هەرێمی کوردستانی عێراق\nسەرۆکی ئیدارەی هەرێمی کوردستانی عێراق رایگەیاند: ئەگەر لایەنە سیاسیەکان لە سەر پرسی سەرۆکایەتیی ھەرێم نەگەنە رێککەوتن پێویستە کۆ پرسی بەڕێوە بچێ. بە گوێرەی راپۆرتی هەواڵدەریی عێراقی"این"نێچیرڤان بارزا...\nبه‌روار: 2015-08-24 | سه‌ردان:311 | Like: 0\nدرێژه‌ی ناکۆکییه رامیاری یە کان له هه‌رێمی کوردستانی ئێراق\nسه‌ره‌ڕای نه‌یاره‌تیه‌کان، سه‌رۆکی مه‌کته‌ب سیاسی پارتی دیموکراتی کوردستانی ئێراق، پێی داگرت له‌سه‌ر درێژه‌ی چالاکیی مه‌سعوود بارزانی له‌پۆستی سه‌رۆکایه‌تی ئه‌و هه‌رێمه. به‌پێی ڕاپۆری هه‌واڵده‌ریی کو...\nبه‌روار: 2015-08-23 | سه‌ردان:253 | Like: 0\nدرێژه‌ی ناکۆکییه سیاسیەکانی له‌هه‌رێمی کوردستانی ئێراق\nسه‌ره‌ڕای نه‌یاریه‌تییه‌کان، سه‌رۆکی مه‌کته‌ب سیاسی پارتی دیمۆکراتیکی کوردستانی ئێراق،له‌سه‌ر درێژه‌ی چالاکی مه‌سعوود بارزانی له‌پۆستی سه‌رۆکایه‌تی ئه‌م ناوچه‌یه جه‌ختیکرد. به‌گویره‌ی راپۆرتی کوردپرێ...\nبه‌روار: 2015-08-23 | سه‌ردان:242 | Like: 0\nئاسۆ فه‌ره‌یدوون: سلێمانی پێویستی به ئه‌زموونه‌کانی ئێران له بواری پیشه‌سازیدا هه‌یه\nپارێزگاری سلێمانیی ئێراق خوازیاری که‌ڵک وه‌رگیران له ئه‌زموونه‌کانی کۆماری ئیسلامیی ئێران له بواری گه‌شه‌پێدانی پارێزگەی سلێمانی له هه‌رێمی کوردستان بوو. به پێی ڕاپۆرتی ئیرنا؛ "ئاسۆ فه‌ره‌یدوون" پ...\nبه‌روار: 2015-08-23 | سه‌ردان:423 | Like: 0\nوەزارەتی دارایی هه‌رێمی کوردستان وەڵامی سامانە سروشتییەکانی دایەوە\nوەزارەتی دارایی و ئابووری هەرێم وەڵامی وەزارەتی سامانە سروشتییەکانی دایە و ڕایگەیاند باشتر وابوو هەر لایەنێک ئەرک و کارەکانی خۆی بە پێی یاسا کار پێکراوەکان جێبەجێ بکات بۆ دابین کردنی ماف و مووچەی خەڵک...\nبه‌روار: 2015-08-22 | سه‌ردان:335 | Like: 0\nوەزیری نەوتی ئێراق سەردانی هەرێمی کوردستان ده‌کات\nئەندامێکی ئەنجومەنی نوێنەرانی ئێراق ڕایگەیاند که بڕیارە بەم نزیکانە وەزیری نەوتی عێراق سەردانی هەرێمی کوردستان بکات، بەمەبەستی گفتوگۆکردن لەبارەی کێشەکانی نێوان هەرێم و بەغدا. به‌پێی هه‌واڵی کوردپرێس...\nبه‌روار: 2015-08-22 | سه‌ردان:257 | Like: 0\nلوقمان فه‌یلی: نابێ راسته‌وخۆ چه‌ک به پێشمه‌رگه بدرێ\nباڵیۆزی عێراق له واشنتن که کوردێکی فه‌یلییه، سه‌رکۆنه‌ی جه‌نه‌راڵ رای ئۆدێرنۆ ده‌کات که وتبووی عێراق دابه‌شده‌بێت و ده‌ڵێت عێراق یه‌کپارچه‌یه و یه‌کپارچه ده‌مێنێته‌وه. به گوێرەی راپۆرتی ماڵپە...\nبه‌روار: 2015-08-21 | سه‌ردان:351 | Like: 0\nکۆبونه‌وه‌ی پێنج قۆڵی کۆتایی هات\nکۆبونه‌وه‌ی پێنج قۆڵی له‌سه‌ر پرسی هه‌موارکردنەوەی یاسای سه‌رۆکایه‌تی هه‌رێم له شاری هه‌ولێر کۆتایی پێهات‌و بڕیاره به‌ر له‌دانیشتنی رۆژی یه‌کشه‌ممه‌ی په‌رله‌مان جارێکی دیکه کۆبونه‌وه ئه‌نجام بد...\nبه‌روار: 2015-08-21 | سه‌ردان:330 | Like: 0\nهەوڵە بێ ئاکامەکانی فوئاد مەعسوم بۆ چارەسەریی کێشەی سەرۆکایەتی هەرێمی کوردستانی ئێراق\nسەردانەکەی سەرۆک کۆماری ئێراق لە هەرێمی کوردستان بۆ چارەسەرکردنی کێشەی سەرۆکایەتی هەرێم بێ ئاکام ما. هەواڵدەری ئێراقی واع، رۆژی هەینی راپۆرتی دا فوئاد مەعسوم سەرۆک کۆماری ئێراق کە بە ئامانجی نەهێشتنی ...\nبه‌روار: 2015-08-21 | سه‌ردان:305 | Like: 0\nنوێنەری کۆمەڵی ئیسلامی کوردستان لە پەرلەمانی ئێراق ، پارتی دیمۆکراتی کوردستان بە گوشار خستنەسەر پارتەکوردەکان بەمەبەستی درێژکرانەوەی ماوەی سەرۆکایەتی مەسعوود بارزانی بەسەر هەرێمی کوردستان، تۆمەتبار کر...\nبه‌روار: 2015-08-21 | سه‌ردان:378 | Like: 0\nپارتەکانی سەرەکیی هەرێمی کوردستانی ئێراق بەمەبەستی لێکدانەوەی پرسی هەڵبژێردرانی سەروکایەتی ئەم هەرێمی کۆبوونەوە. بەگوێرەی ڕاپۆرتی هەواڵدەریی کوردپرێس، دوێنێ پێنج شەممە پارتەکانی دیموکراتی کوردستان(پ...\nبه‌روار: 2015-08-21 | سه‌ردان:316 | Like: 0\nداوای لیژنەی پێداچوونه‌وه‌ی ده‌ستووری هه‌رێمی کوردستان\nلیژنەی پێداچونەوە و ئامادەکردنی دەستووری هەرێمی کوردستان بە فەرمی داوای لە پەرلەمانی کوردستانی عێراق کردووه کە ماوەکه‌ی بۆ درێژبکاته‌وه بۆ ئه‌وه‌ی کۆتایی به ئه‌رکه‌کانی خۆی بێنێت. به‌پێی هه‌واڵی ک...\nبه‌روار: 2015-08-20 | سه‌ردان:306 | Like: 0\nپێویستیی گوێزرانه‌وه‌ی ئاشتیانه‌ی ده‌سه‌ڵات له هه‌رێمی کوردستانی ئێراق\nنوێنه‌ری په‌رله‌مانی هه‌رێمی کوردستانی ئێراق سه‌ر به فراکسیۆنی بزووتنه‌وه‌ی گۆڕان، پێی داگرت له سه‌ر پێویستیی گوێزرانه‌وه‌ی ئاشتیانه‌ی ده‌سه‌ڵات له هه‌رێمی کوردستاندا. به پێی ڕاپۆرتی هه‌واڵده‌ریی ...\nبه‌روار: 2015-08-20 | سه‌ردان:307 | Like: 0\nسێناریۆی نوێکرانه‌وه‌ی ماوه‌ی سه‌رۆکایه‌تی مه‌سعوود بارزانی به‌سه‌ر هه‌رێمی کوردستانی ئێراق و پاوانخوازییه‌که‌ی به‌سه‌ر ئه‌و هه‌رێمه‌دا، له‌گه‌ڵ کاردانه‌وه‌ی که‌سایه‌تی و لایه‌نه‌کانی کورد وئێراقی به...\nبه‌روار: 2015-08-19 | سه‌ردان:362 | Like: 0\nمانەوەی بارزانی لە پۆستی سەرۆکایەتی هەرێمی کوردستانی ئێراق دا\nسەرۆکایەتیی مەسعوود بارزانی بەسەر هەرێمی کوردستانی ئێراق بۆ دووهەم جار بۆ ماوەی دوو ساڵ درێژکرایەوە. لە حاڵێکدا کە سێ ڕۆژماوە هەتا کۆتایی هاتنی خولی دووساڵەی سەرۆکایەتی مەسعوود بارزانی بەسەر هەرێمی ...\nبه‌روار: 2015-08-18 | سه‌ردان:524 | Like: 0\nداکۆکیی پارتە کوردەکان لە چاکسازییەکانی سەرۆک وەزیرانی ئێراق\nپارتە کوردەکانی ئێراقی لە چاکسازییەکانی سەرۆک وەزیرانی ئەم وڵاتە داکۆکییان کرد . بەگوێرەی ڕاپۆرتی ڕۆژی سێ شەممەی کورد پرێس ، عەبدولباری زێباری وتەبێژی فراکسیۆنی یەکێتی لە پەرلەمانی ئێراق وتی : هەوڵی...\nبه‌روار: 2015-08-18 | سه‌ردان:338 | Like: 0


تەندروستی هەرێم: چوار تووشبووی نوێی ڤایرۆسی كۆرۆنا دەستنیشانكران\nخەڵك – بەشی هەواڵ وەزارەتی تەندروستی هەرێم ڕایدەگەیەنێت: لە بەردەوامی پشكنینەكان و گەڕان بەدوای گومانلێكراوان، چوار تووشبووی ڤایرۆسی كۆرۆنای نوێ COVID-19 لە شاری سلێمانی دەستنیشانكران. وەزارەتی...\nخەڵك – بەشی هەواڵ د. سەباح هەورامی بەڕێوەبەری گشتی تەندروستی سلێمانی ڕایگەیاند: دوای چارەسەر و چاودێری تووشبووان 7 تووشبووی تری ڤایرۆسی كۆرۆنای نوێ لە سلێمانی چاكبوونەو....\nخەڵك – بەشی هەواڵ بەڕێوەبەرایەتی تەندروستی چەمچەماڵ لە ڕاگەیەنراوێكدا ئاشكرایكرد، ئەم شەو دوو توشبووی تری كۆرۆنا لە شارۆچكەی چەمچەماڵ لەلایەن پزیشكانەوە ڕەوانەی ماڵەوەكرانەوە، ئەوەش دوای ئەوەی...


یاداشتی گروپی (بەڵێ بۆ ئاشتەوایی )\nMonday, 11.29.2021, 0:10\nئەوەی خوارەوە یاداشتی کۆمەڵێک لە کەسایەتی خەمخۆری پارتەکانی باشوورە، کە بەبێ سەرنج و قسەلەسەر کردن لە ئەرشیفی تایبەتی کوردستانپۆستدا دەیپارێزین.\n- كۆمەڵانی خەڵكی كوردستان .\n- سەرۆكایەتیی كۆماری عێراق .\n- سەرۆكایەتیی هەرێمی كوردستان .\n- پەرلەمانی كوردستان .\n- حكومەتی هەرێمی كوردستان .\n- لایەنە سیاسیەكانی هەرێمی كوردستان .\n- رێكخراوەكانی كۆمەڵگای مەدەنی ،كۆمەڵە وسەندیكا پیشەیەكان .\n- نوێنەری رێكخراوی نەتەوە یەكگرتووەكان لە هەرێمی كوردستان .\nئێمە وەك دەستەیەك لە خەڵكی كوردستان لە ناوەوە و دەرەوەی وڵات ،لە درێژەی هەوڵەكانمان بۆ رای گشتی رایدەگەیەنین ، كە هەنگاوە كردارییەكان لە پێناو دروستكردنی كۆدەنگی نیشتیمانی و بە مەبەستی پاراستنی ئاشتەوایی كۆمەڵایەتی و تێكنەچوونی رەوشی سیاسی و ئابوری و ئەمنی لە هەرێمی كوردستان بەردەوامی هەیە .\nبە خوێندنەوەی رەوشی گۆڕانكاری و ئاڵەنگاری لە ئاستی (نێودەوڵەتی ، ئەقلیمی ،نێوخۆیی ) و پەیوەست بە ژیان و گوزەرانی خەڵكی عێراق و هەرێمی كوردستان ، لە ئێستادا گرنگترین پێگە و پایەی بەهێز بۆ پاراستنی ئاشتەوایی كۆمەلایەتی ، پەیوەستبوونە بە پەیڕەوكردنی دادپەروەری لە كایەكانی حوكمڕانیدا و چەسپاندن و رێزگرتن لە بنەماكانی مافی مرۆڤ و پاراستن و باشتركردنی ژیان و گوزەرانی خەڵكی كوردستان .\nپەرەسەندنی گرژییەكانی ئەم دواییانەی شار وشارۆچكەكانی هەرێمی كوردستان و مامەڵەكردنی نابەرپرسانەی بەشێك لە هێزەكانی حكومەت و ئاسایش لەگەڵ خۆپیشاندەران و داوای رەوای خوێندكاران و هەڵكوتانە سەر كەسایەتییەكان و تیرۆركردنیان بەبێ گەڕانەوە بۆ رێكارە یاساییەكان ، كە دوورە لە بنەماكانی رێزگرتن لە مافی تاك و ئازادیی رادەربڕین ئاماژەی ترسناكن بۆ شكاندنی شكۆی مرۆڤ كە دەرئەنجام ترس و تۆقاندن و نائارامی دەبێتە سیمای سیستمی سیاسی و كۆمەڵایەتی لە هەرێمی كوردستان ، ئەم رەفتارانە مایەی قبوڵ نییە و بە توندترین شێوە مەحكومی دەكەین و تەواوی بەپرسیارێتیی ژیانی خەڵكی هەرێمی كوردستان و خوێندكاران دەكەوێتە ئەستۆی بڕیاربەدەستانی حكومەتی هەرێمی كوردستان ، لە هەمانكاتدا هەڵكوتانە سەر بارەگای حكومی و حیزبی وموڵكی گشتی لە لایەن خۆپیشاندەرانەوە نیگەرانمان دەكات .\nڕەچاوكردنی قوربانیدان و ئەزموونی تاڵی پڕ لە ستەم و رەوشی ناجێگیری سیاسیی و كۆمەڵایەتی و ئابوریی خەڵكی هەرێمی كوردستان لە ئێستا و لە رابردوودا ، بەرپرسیارێتییەكی گەورە دەخاتە بەردەم دەسەڵاتدارانی هەرێمی كوردستان لە پێناو باشتر مامەڵكردن لەگەڵ هاوڵاتیان و زەرورەتی گەڕانەوە بۆ چەمكی دادپەروەری تەنها بژاردەیە بۆ بەردەوامبوونی سیستمی حوكمڕانی لە هەرێمی كوردستان، ئەگەر نا، تەواوی بەرپرسیارێتیی هەر رووداو و ئەگەرێكی نەخوازراو دەكەوێتە ئەستۆی دەسەڵاتداران .\nهەر سەرفراز بن ...\nگروپی (بەڵێ بۆ ئاشتەوایی )\n1. عمر شێخ موس ئەندامی دەستەی دامەزرێنەری (ی.ن.ك)\n2. نیشتیمان خان خێزانی (مامە ریشە)\n3. مسعود عبدالخالق محمد نووسه‌ر و روناكبیر\n4. ئاكۆی عباس مەمند ئاغا كەسایەتی\n5. ئازادی سەكرمە كەسایەتی\n6. كاكە حمەی حاجی محمود هارونی كەسایەتی\n7. شێخ هاورێ كاكە حەمەی كەلكەسماق كەسایەتی\n8. ملا رسول مەهاباتی كەسایەتی\n9. محمود كوێخا اسماعیلی تەلان كەسایەتی\n10. تەحسین قادر ئەندازیار\n11. حاجی بەختیار عمر حمە علی چەرمەگا كەسایەتی\n12. كانی عمر نووسه‌ر و وه‌رگێر\n13. م. جمال عبدول كەسایەتی\n14. فلاح صلاح عبدالله چالاكوانی مەدنی\n15. شێخ أشرف تاڵەبانی كەسایەتی\n16. ملا رسول شارستێنی كەسایەتی\n17. بابان جعفر چالاكوانی مەدنی\n18. حاجی صدیق شریف قەرەوەیسی كەسایەتی\n19. حاجی جومعە هۆزی لەك\n20. هۆشمەند یار احمد هەورامی كەسایەتی\n21. حسن فرج سمایل عوزێری كەسایەتی\n22. دكتۆر نەوزاد صالح رفعت كەسایەتی\n23. خەسرەو كریمی خەجێ كەسایەتی\n24. یاسین قادر بەرزنجی هونەرمەند\n25. رەمەزان حاجی رشید كەسایەتی\n26. حاجی رحیم مووبڕە كەسایەتی\n27. محمد رشید محمد نوسەر\n28. خدر حسن مەمەند كەسایەتی\n29. چیا صالح عبدالله كەسایەتی\n30. ئاوات محمد أمین نوسەر و رووناكبیر\n31. احمد حسین محمود كەسایەتی\n32. ئاراز محمد رسول پارێزەر\n33. صباح طاهر قادر پارێزەر\n34. عزیز محمود محمد كەسایەتی\n35. فائق مصطفی رسول پەرلەمانتاری خوولی پێشوو / ئەندازیار\n36. قادر مصطفی عبد الله پارێزەر\n37. هیوا سورداشی كەسایەتی\n38. حمە سعید جاف نوسەر\n39. هاشم علی مولود چالاكەوانی مەدنی\n40. چیا دەرگەڵەیی چالاكەوانی مەدنی\n41. احمد عارف نووسەر\n42. ئازاد حمید دۆسكی پارێزەر\n43. هەڵەت عبدالله حمە پارێزەر\n44. احمد عبدالله محمد صالح پارێزەر\n45. محمد حسین مصطفی پارێزەر\n46. عبدالسلام عبدالرحیم مصطفی پارێزەر\n47. میران احمد قادر پارێزەر\n48. هێرش علی محمود پارێزەر\n49. انور زاهیر عبدالقادر پارێزەر\n50. بێستون محمد عطا پارێزەر\n51. نەوزاد مجید شریف پارێزەر\n52. ئاراس كمال محمد پارێزەر\n53. لطیف فتاح رضا پارێزەر\n54. برهان رشید حسن پارێزەر / ئەندامی خوولی سێهەم پەرلەمانی كوردستان\n55. پەیمان عزالدین پارێزەر\n56. شیروان حسن عبدالكریم پارێزەر\n57. سۆران حمە شریف پارێزەر\n58. عثمان رحمان پارێزەر\n59. ئاودێر عبدالله پارێزەر\n60. صلاح حسین احمد پارێزەر\n61. ابوبكر رۆوف پارێزەر\n62. محمد رحیم كریم پارێزەر\n63. برهەم جبار سعید پارێزەر\n64. راوێژ انور احمد پارێزەر\n65. مژدە محمد كریم پارێزەر\n66. رێبین عبدالله حسن پارێزەر\n67. شیروان یاسین پارێزەر\n68. هۆزان خالد عبدالرحمن پارێزەر\n69. خەبات حمید سعید پارێزەر\n70. چیا وریا خدر پارێزەر\n71. محمد عزیز عبدالرحمن پارێزەر\n72. شێرزاد لطیف حسن پارێزەر\n73. ئازاد عزیز پسپۆری پزیشكی\n74. د. نەبەز شەوكەت دایرێكتەر\n75. م. ئازاد سەرهەنگ كەسایەتی\n76. نیشتمان عثمان خوشكی شەهید\n77. دلارام نادر كەسایەتی\n78. ئازاد شەهید برایم حاجی كوێخا كەسایەتی\n79. ئالان كمال نوسەرو دیزاینەر\n80. كاروانی مامە ریشە كەسایەتی\n81. هیوا هاشم دیبەگەیی كەسایەتی\n82. نەوزاد سەرهەنگ ئەندازیار\n83. قارەمان محمود محمد (قارەمان عەسكەری) چالاكەوان – ئەڵمانیا\n84. د. رێژین هارون مامۆستای زانكۆ\n85. مامۆستا ملا جلال خێڵانی مامۆستای ئاینی\n86. مامۆستا نجم الدین شه‌مساوه مامۆستای ئاینی\n87. مامۆستا حه‌سه‌ن خۆشناو مامۆستای ئاینی\n88. مامۆستا حه‌مه‌د ئه‌مین كه‌لاری مامۆستای ئاینی\n89. مامۆستا حمه ئه‌مین چه‌مچه‌ماڵی مامۆستای ئاینی\n90. مامۆستا شێخ وه‌هاب چه‌مچه‌ماڵی مامۆستای ئاینی\n91. مامۆستا سید تاهیر هه‌ڵه‌بجه‌یی مامۆستای ئاینی\n92. مامۆستا شاخه‌وان كه‌ركوكی مامۆستای ئاینی\n93. مامۆستا قادر سه‌ركه‌پكان مامۆستای ئاینی\n94. مامۆستا جمال كۆیی مامۆستای ئاینی\n95. مامۆستا عبدالله پشده‌ری مامۆستای ئاینی\nئەرشیفی (یەکێتی نیشتیمانی کوردستان)ی نووسەر\nدەزانیت ئیستا قادر حەمە جان خەریکی چییە؟


Diplomatic Magazine | ئاوی سنە بۆچی پیسبووە؟\nئەم ڕاپۆرتە توێژینەوەییە بەرهەمی گفتوگۆ لەگەڵ چەند پسپۆڕ و چالاکی بواری ژینگە لە پارێزگای سنەی ڕۆژهەڵاتی کوردستانە کە پەردە لەسەر گرفتی سەرەکی لە بەڕێوەبردنی کەرتی ئاو، واتە گەندەڵی بێ‌ئەوپەڕی ئەو کەرتەی کە دەبێ ئاوی خاوێن بۆ خواردنەوە دابین بکات، هەڵدەداتەوە.\nلە ماوەی دوو دەیەی ڕابردوودا، سەرنج و هەستیاریی گشتی سەبارەت بە ژینگەی کوردستان زیاتر بووە کە لە چالاکیی خۆبەخشانەی دەیان ڕێکخراوی ژینگەیی لە شارە جۆراوجۆرەکاندا خۆی پیشان دەدات. تاکوو ئێستا، بەشی زۆری ئەم چالاکییانە سەرنجیان لەسەر کۆنتڕۆڵکردنی ئاگرکەوتنەوە بەرفراوانەکانی زاگرۆس، خاوێنکردنەوەی دەریاچە، گۆماو و ڕووبارەکان، چاندنی دارودرەخت و پێشگرتن لە ڕاوی بێئەژماری ئاژەڵ و باڵندەکان بووە. ئێستە بەڵام گرفتێکی دیکە ڕووبەڕووی چەند شاری کوردستان بووەتەوە: پیسبوونی ئاوی خواردنەوە، بابەتێک کە نیگەرانی و دڵەڕاوکێی خەڵکی لێکەوتۆتەوە و لەگەڵ ئەوەشدا ناوەندە پەیوەندیدارەکان نکۆڵی لێ‌دەکەن یاخود دەیخەنە ئەستۆی لایەنی‌تر.\nلە چەند مانگی ڕابردوودا لە چەندین شار و لەوانە شاری سنە، گۆڕانی کوالێتی ئاوی خواردنەوەی نێو شار، باس و خواسی زۆری لێ‌بوەتەوە کە وەڕێخستنی کەمپەینێکی ئینتەرنێتی بە زیاتر لە ٢٥ هەزار ئەندام ئەویش لە ماوەی دوو حەوتوودا، یەکێک لە کاردانەوە خۆڕسکەکان بەم بابەتە بووە. کەمپەینەکە بەم شێوەیە خۆی پێناسە کردووە: "ئەم کەمپەینە لە پێوەند بە داخوازی خەڵكی شاری سنە دەربارەی هەبوونی ئاوی خواردنەوەی تەندرووست بەمەبەستی هەناردنی ڕاستەوخۆی ئاوی بەنداوی ئازاد بۆ پاڵاوگەی سنە پێکهاتووە." هاوڵاتیانی شاری سنە لەگەڵ ئەوەدا کە متمانەی پێویستیان بە بەرپرسە پێوەندیدارەکان نییە، بەڵام ڕێگاچارەیەکی‌تریش شک نابەن و بۆیە داخوازییەکەیان ئاراستەی بەرپرسانی پارێزگاکە کردووە تاکوو ئەو کێشەیە هەرچی زووتر چارەسەر بکرێت. دۆخەکە بە شێوەیەکە کە لە ڕاپرسییەکی ئۆنلاینی ئەم کەمپەینەدا، لەسەدا ٩٧ی بەشداربووان (زیاتر لە ٧ هەزار کەس)، ناڕەزایەتی خۆیان لەمەڕ کوالێتی ئاوی خواردنەوەی شاری سنە ڕاگەیاندووە. چوونەسەرەوەی نائاسایی ڕێژەی شێرپەنجە جۆراوجۆرەکان و سستیی گورچیلە، لەبارچوونی کۆرپەلە، تێکچوونە دەمارییەکان و... زیاتر لە هەموو کاتێک ئەوانی نیگەران کردووە. بە بۆچوونی ئەوان، سیستەمی گەیاندنی ئاویی شاری گرفتی تێدایە و ئاوی پیس بابەتێک نییە کە بتوانن چاوپۆشی لێبکەن. بێهۆ نییە کە ھێنری لوفێڤر، باژێڕناسی فەڕەنسی، کۆمەڵگەی شاری بە گۆڕەپانی ڕووبەڕووبوونەوەی شێوازی نوێی سیاسەتی ڕادیکاڵ و پێشکەوتنخواز دادەنێت. مەبەستی ئەو لە مانای "ماف بەسەر شاردا" تێگەیشتن لەم پێگە ڕادیکاڵەی چەمکی هاوڵاتیبوونە بوو کە تێیدا ئەگەرچی هاوڵاتیان زۆر چالاکانە بەشدارن لە بنیاتنانی شارەکەیاندا، لێ لە مافەکانیی بێبەشن. لە ئاکامدا ئەوان بە دوای وەرگرتنەوە یانیش داواکردنی سەرەتایی مافی خۆیانەوەن بۆ ژیانێکی بەکۆمەڵی شاری. لە کاردانەوە بە بێ‌مشووری و کەمتەرخەمیی تۆڕێکی بەربڵاو لە ناوەندە حکوومییەکان، شەپۆلێک لە یەکگرتوویی هاوڵاتیان سەریهەڵداوە. خەڵک هەستیان بە زەوتکرانی مافەکانیان کردووە. بە پێی ڕاپۆرتە مەیدانییەکان و ئەو ڤیدیۆیانەی بڵاو بوونەتەوە، ئاستی پیسبوونی ئاوی شاری سنە بە ڕادەیەکە کە بە ئاسانی و بە بێ هیچ ئامرازێکی پێوانەیی تایبەت، دەتوانرێ هەست بە گۆڕانی ڕەنگ، بۆن و تامی ئاوەکە بکرێت. لە ئێستادا خەڵک یان ئاوی دەبە دەکڕن و پاشەکەوتی دەکەن یان خۆ سەردانی سەرچاوە ئاوییەکانی دەورووبەری شار دەکەن بۆ پڕکردنی دەبەکانیان و دواتر بەسەیارەکانیان دەیانهێننەوە بۆ ماڵ و یان ئەوەتا بەر لە بەکارهێنان، کەڵک لە پاڵێوە ماڵییەکان وەردەگرن، کە بە لەبەرچاوگرتنی دۆخی نالەباری ئابووری بەشی هەرەزۆری خەڵک، هەر کام لەو سێ ڕێگەیەی باس کران، لە ئاستی گشتییدا، کردەیی نیین.\n-پیسبوونی ئاوەکانی سەرزەوی لە ئەنجامی بەکارهێنانی ژەهر و مەوادی کیمیاوی لە زەوییە کشتوکاڵییەکانی نزیک لە بەنداوی قشڵاقدا (ناوە حکومییەکەی: بەنداوی وەحدەت) و ڕانەماڵینی پاشەڕۆکانی چواردەوری بەنداوەکە بە شێوەیەکی تەندرووست و زانستی.\n-ڕژانی ئاوەڕۆ نەپاڵێوڕاوەکانی ماڵەکان، ئاژەڵەکان و پیشەسازییەکانی زیاتر لە هەشتا شارۆچکە و گوندی دەورووبەری شاری سنە بۆ نێو بەنداوی قشلاق و لەوانەش شارۆچکەی سەراوقامیش.\n- نۆژەن نەکردنەوەی دامەزراوە و ئامێرەکانی تایبەت بە پاڵاوگەکان و سیستەمی بۆری و گەیاندنی ئاوی نێو شار کە لە ئاکامدا نیشتنی لیتاوی لێدەکەوێتەوە و دەبێتە هۆی گەشەی قەوزەکان. لە شاری سنە بە زیاتر لە نیو ملیۆن دانیشتووەوە، تەنیا دوو پاڵاوگە بوونیان هەیە؛ سیستەمی پاڵاوگەی بەنداوی قشڵاق توانای ڕاگرتنی ١٦٠ ملیۆن مەتری چوارگۆشە ئاوی هەیە. ئەم پاڵاوگەیە، کە دابینکردنی بەشی سەرەکی ئاوی خواردنەوەی شاری سنەی لە ئەستۆیە، لە دەیەی شەستی هەتاویدا درووستکراوە و چیتر وەک پێویست توانایی پاڵاوتن و پاقژکردنەوەی ئاوی نییە و لە ئەنجامدا قەوزەکان دەتوانن لە فیلتەرە لمینەکانی تێپەڕ بن. کۆی ئەم هۆکارانە ئاستی نیترات و فۆسفاتی نێو ئاوی خواردنەوەکە زیاتر دەکات کە بوار بۆ سەرهەڵدان و گەشەی زۆرجۆری جیاوازی قەوزە دەڕەخسێنێ و لەگەڵ ئەوەشدا چوونەسەرەوەی ئاستی نایترۆجینی نێو بەنداوەکە کە وەک سەرچاوەیەکی خۆراکی وایە هێندەی‌تر گەشەی قەوزەکان ئاسان دەکاتەوە. بە دانپێدانانی تۆڕی دابەشکردنی ئاویی شاری سنە، لەو نموونانەدا کە لە لایەن پسپۆڕانەوە توێژینەوەیان لەسەر کراوە، زیاتر لە ١٠٠ جۆر قەوزە دۆزراونەتەوە. زۆرینەی ناوەندە پەیوەندیدارەکان، نکۆڵی لە بوونی قەوزەکان دەکەن و نیگەرانی خەڵک بە دەنگۆیەکی نازانستی ناوزەد دەکەن. ئەوان باس لەوە دەکەن کە تێکەڵبوونی قەوزەکان بە سیستمی گەیاندنی ئاوی خواردنەوەی سنە دوورە لە ڕاستییەوە و ئەگەریش نموونەگەلێک بینرابێتن، ئەوا لەو جۆرانە بوونە کە ژەهراوی نین.\n- بەر لە هەر شتێک پێویستە ئاماژە بەوە بکرێت کە جۆرێک لە پسپۆڕایەتی درۆیین لە بابەتی بەڕێوەبەرێتی کەرتی ئاودا بوونی هەیە. سەرنج بدەنە ناوە ڕەنگاوڕەنگەکانی ئەم ناوەندانە: جیهادی کشتوکاڵی، ڕێکخراوەی ئاوی ناوچەیی، کۆمپانیای ئاو و ئاوەڕۆی گوندی، ناوەندی تەندرووستی سنە، بنکەی تەندرووستی ژینگە، ڕێکخراوی پاراستنی ژینگە... مرۆڤ لەم هەموو ناوە سەری گێژ دەخوات و وەک بڵێیت تەنیا کەڵکێکی کە هەیانە ئەوەیە بتوانن ئەرکەکانیان لەمل خۆیان بکەنەوە و حەواڵەی یەکتری بکەن، نەک وردبوونەوە و شارەزایی لە ئەنجامدانی ئەرکەکاندا. «شارەکان لەسەر بناغەی گرێدراو بە دوانەی تەکنۆکراسی و بوروکراسی و بەکورتی لەسەر بناغەی ناوەندەکان پێکهاتوون. لەڕاستیدا، خاڵی بنەڕەتی کە ژیاری شار دژوار دەکاتەوە، دوژمنی ژیانی شارییە. لە شارۆچکە نوێیەکاندا، نیشانەکانی تەکنۆکراسی بەتەواوی هەستیان پێ‌دەکرێ؛ ئەو پەڵە زەقانە وا ئاماژەن بۆ ناکارامەیی ئەو هەوڵانەی کە لە پێناو ورووژاندنی کاروباری باژێر ئەدرێن\n- چ لە ڕێگەی نوێگەریی بیناسازی و [بە پشتبەستن بە] زانیاری و داهێنانە کولتوورییەکان و چ لە ڕێگای ژیانی هەرەوەزیی و هاوکارانەوە. هەموان دەزانن کە شارەدارییەکان چوارچێوەیەکی دەوڵەتیان هەیە-لەڕاستییدا ئەوان لە ئاستی بچووکتردا هەمان کولتووری بەڕێوەبەرێتی و دەسەڵاتدارێتی بەرهەم دەهێننەوە کە گرێدراوی ڕیزبەندییە بوروکراتیکیییەکانی دەوڵەتە. دانیشتوانی شار دەبینن کە مافە فەرمییەکانیان و هاوکات ئەو دەرفەتانەش کە بۆ بەهرەمەندبوون لەو مافانە بوویانە، ڕوو لە کەم بوونەوەیە. بەردەوام لەمەڕ بڕیارەکان و توانای بڕیاردان قسەی زۆر دەکرێت، لێ لەڕاستیدا ئەم بابەتانە لە دەستی دەسەڵاتدارەکاندا دەمێنێتەوە. لە ئاستی شارەدارییەکانیشدا ئەم قسانە لەبارەی "هێزی" زانیاری و تەکنۆلۆژیاکانی زانیارییەوە زۆر دەکردرێت.» (گۆڕانی هەسارەیی شار و لەناوچوونیی، ھێنری لوفێڤر)\n- ئەم ناوەندانە، بابەتەکەیان بە هەڵپەسێردراوی لە ئاستی "مشتومڕ لەسەر پیسبوون یا نەبوونی ئاوی خواردنەوە" ڕاگرتووە. ئەوان دەڵێن: "کوالێتی ئاوی خواردنەوەی ئەم پارێزگایە لە ئاستی ناوەندی وڵات لەسەرترە، گۆڕانی گریمانەیی کوالێتی ئاوەکە پەیوەستە بە گۆڕانی وەرز و ئاو و هەوا و جێگیرنەبوونی پلەی گەرماوە، تام و بۆنی ناخۆشی ئاوەکە سەلمێنەری ناتەندرووستی و نەشیانی ئاوەکە بۆ خواردنەوە نییە..." سەرجەمی ئەم ناوەندانە بەم قسە گشتیی و دووپاتەبووانە پێداگری دەکەن لەسەر ئەوەی کە خەڵک مافی خۆیەتی لە ئاوی سازگار و تەندروووست بەهرەمەند بێت و بۆ گەیشتن بەم ئامانجە پیرۆزەش، خۆیان وەک کۆمەڵێک خەباتکاری ماندوونەناس دەناسێنن کە بە ڕۆژ و شەو خەریکی کۆنتڕۆڵکردنی کوالێتی ئاوی خەڵکن. هەوڵ بۆ کەمبایەخ نیشاندانی ئەم گرفتە و پاساودانەوە بە ڕووکەشە زانستییەکان هێشتاکەش بەردەوامە. بۆ نموونە دەگوترێت "ئاوی ئاوەڕۆکان، توانای خۆپاڵێوی هەیە، (لە حاڵێکدا کە لە ڕێگەی بۆرییە سەرەکییەکانەوە، ئاوەڕۆی ئەم گوندانە ڕاستەوخۆ دەڕژێتە نێو بەنداوی قشڵاقەوە و دەرفەتی نووسان و تێکەڵبوون بە خاکی نابێت هەتا بەشێوەی سرووشتی بپاڵێورێت). گوندەکان لە بەنداوەکە دوورن، دانیشتوانیان کەمە، نموونەکانی ئێمە دەریدەخن کە کوالێتی ئاوەکە جێگەی ڕەزامەندییە..." تەنانەت سەرەڕای دانپێدانانی درەنگوەختی هەندێک لە ناوەندە پەیوەندیدارەکان بە تۆڕی ئاوی شاری سنەوە، هێشتاکەش مۆحسێن فەتحی نوێنەری ئەو شارە لە پەرلەمانی ئێران، نکۆڵی لە پیسبوونی ئاوی خواردنەوەی سنە دەکات و هاوڵاتیان لەم نێوەندەدا ماونەتەوە هانا بۆ کێ بەرن.\n- هەوڵ بۆ بەرجەستە کردنەوەی کەمتەرخەمی هاوڵاتیان بە پێداگرتن لەسەر بەکارهێنانی زێدەڕۆیانەی ئاو و بە تاوانبار زانینی خودی خەڵک. لە زۆر نموونەدا بە شێوازێکی منەتبارانە ڕایدەگەیەنن کە ئەوان "کۆمپانیایەکی خزمەتگوزاری زیانهێنن نەک بەهرەدەر". سەرپەرشتکارانی ئەم بەشە لە زۆر حاڵەتدا باسیان لە ڕۆڵی زیانباری دەواجین، کێڵگەکانی بەخێوکردنی مانگا، ناوەندەکانی بەخێوکردنی قەلەموون و بنکەکانی‌تری بەخێوکردنی باڵندە و لمشۆرییەکان و... کردووە و بەرپرسیارێتی ئەم کارەساتەیان خستۆتە ئەستۆی ناوەندە بچووکە نادەوڵەتییەکان.\n- سازدانی سەردانکردن بۆ میدیا و میدیاکاران (بەتایبەت سەردانە درێژماوەکان لە پاڵاوگەی سنە) و بەکارهێنانی سیاسەتی سزادان-خستنەتەماحی هەواڵنێرە پەیجۆرەکان. حاڵەتی وا ڕوویداوە کە ئەو بەرپرسەی وا چاوپێکەوتنی لەگەڵدا کراوە، پەرداخێک لە ئاوی بەنداوەکەی خواردووەتەوە و ڕووی لە هەواڵنێرەکان کردووە و وتوویەتی ئەگەر ئەم ئاوە پیس بوایە، ئایا من ئەمخواردەوە؟ فەرید کەریمی هەواڵنێری پێشووی تابناک، یەکێک لەو یەکەمین هەواڵنێرانە بوو کە لەسەر ئەم گرفتە دەستی بە بەدواداچوون و ئامادەکردنی کۆمەڵێک ڕاپۆرتی یەک لەدوای یەک کرد. ئەو بەشێک لە ساتوسەودا ڕێگەپێنەدراوەکان لە دامەزراوەی ئاوی پارێزگای سنەی لەقاو دا. دامەزراوەی ئاو بە پێدانی بەرتیل بە ماڵپەڕی تابناک لە ڕێگەی بڵاوکردنەوەی ڕیکلامەوە (زیاتر لە ٥٠ هێندەی نرخی ئاسایی) بووە هۆی دەرکردنی فەرید کەریمی لە لایەن ئەم ماڵپەڕە هەواڵییەوە. دوو ساڵ لەمەوبەر، پۆلیسی تایبەت بە پشکنینی فەزای ڤیرچواڵ کە سەر بە بنکەی فەرمانداریی هێزەکانی ئاسایشی پارێزگای سنەیە، فەرید کەریمی، بەڕێوەبەری سایتی تابناکی کوردستانی بۆ ڕوونکردنەوەی هەندێ بابەت، بانگ کرد و لە ئەنجامدا لەسەر کار لایان‌برد. تەنیا بەوەش نەوەستان و لە ڕێگەی چەند پارێزەرەوە، سکاڵایان لەسەر فەرید و هەر کەسێکی دیکە کە بەدواداچوونی بۆ ئەم بابەتە کردبوو، تۆمار کرد و هێشتاکەش هەر بەردەوامن. میدیاکانی‌تریش دەبێ بە ئاگادارییەوە بجووڵێنەوە و بەر لە بڵاوکردنەوەی هەرجۆرە هەواڵ و ڕاپۆرتێک، لەگەڵ ڕاوێژکارێکی یاسایی ڕاوێژ بکەن. ئەنجامی ئەم دۆخەش بووە بە خۆسانسۆرییەکی نەخوازراو. جێپێیەکانی ئەم خۆسانسۆرییە دەتوانرێ لە دۆسیەی "گڵۆڵەی ئاڵۆزکاوی ئاوی خواردنەوە"ی بڵاڤۆکی ئاگرینی ڕۆژ لە ڕێکەوتی بەفرانباری ١٣٩٨ دا، ببینرێت کە زانیارییە زانستییەکانیی، یەکێک لە کۆڵەکەکانی ئەم ڕاپۆرتەی من پێک دێنن. هەڕەشەی تۆمارکردنی سکاڵا، تەنانەت داوێنی ڕێکخراوەی زانستیی پزیشکیشی گرتووەتەوە. دەنگ و ڕەنگی پارێزگای سنە (میدیای حکوومی) کە ڕاپۆرتێکی ڕەخنەیی لەسەر ئەم گرفتە ئامادە و بڵاو کردبوویەوە، بێدەنگ کرا. بەم شێوەیە کە ڕێکخراوەی ئاو، ئارمان مێهرپەناهی، ناسراوترین پێشکەشکاری پارێزگای سنەی وێڕای پاراستنی پێگەکەی، هاوکات وەک یەکێک لە کارمەندانی ڕەسمی پەیوەندییە گشتییەکانی ئاو و ئاوەڕۆی شاری سنە دامەزراند. ئەم ڕێکخراوەیە لە درێژەدا، بوو بە سپۆنسەری سەرەکی بەرنامەی "چریکەی شەو". لە ئەنجامدا لەو کاتەوە تاکوو ئێستا هیچ ڕاپۆرتێکی ڕخنەیی لەم کەناڵەوە سەبارەت بە ئاوی خواردنەوەی شاری بڵاو نەکراوەتەوە. ناوەندە پەیوەندیدارەکان لە لێدوانە یەک لە دوای یەکەکاندا بە ئاشکرا ڕایانگەیاندووە: "ئەوەی کە میدیاکان دەبێ بیگەیەنن، قسەکانی ئێمەیە نەک هەواڵی ناڕاست و بێ بەڵگە".\n- داواکردن لە خەڵک بۆ هێوربوونەوە و پێداگری کردن لەسەر بەدواداچوون و لێکۆڵینەوەی کارناسانە: "ئەگەر کەموکوڕییەک بوونی هەبێت، ئەوا ئێمە خۆمان رایدەگەیەنین و لە زووترین کاتدا هەنگاوە یاساییە پێویستەکان هەڵدەگرین". ئەوان بەردەوام ئاماژە دەکەن بە بەڵگەنامەی ڕێکاری نەتەوەیی بۆ باشترکردنی کوالێتی ئاوی خواردنەوە و پێبەندییان پێی و دووپاتی دەکەنەوە کە "خەڵکی دلێر و خەباتکاری ئێمە مافی خۆیانە ئاوی سازگار و تەندرووست بخۆنەوە". هەڵبەت ئەم بەدواداچوونانە تەنیا بۆ کڕینەوەی کات بووە و تا ئەم ساتە هیچ ئەنجامێکی هەستپێکراوی لێنەکەوتووەتەوە و بگرە خراپ‌تریش بووە.\n- خۆدزینەوەی ناوەندەکان لە بەرپرسیارێتی و خستنەئەستۆی ئەوی دی (لەمل خۆداماڵین). بۆ نموونە هەندێک کەس و لایەن، بەڕێوەبەرایەتی شەپۆل و بەنداوی قشڵاق تاوانبار دەکەن و دەڵێن کە هیچ کۆنتڕۆڵێک بەسەر بەرزاییەکانی پشتەوەی بەنداوەکەوە بوونی نییە. بەڕێوەبەری بەنداوەکە ئەمەی قەبووڵ نییە و دەڵێ کە لە ڕۆژدا ٣ بۆ ٤ جار پاڵاوگەکە خاوێن دەکرێتەوە. هەندێکی‌تریش، پەنجەی تۆمەت ئاراستەی جیهادی کشتوکاڵی و کۆمپانیای ئاو و ئاوەڕۆی گوندیی دەکەن. ئەوانیش لە وڵامدا باسیان لەوە کردووە کە تێچووی پێویستیان بۆ پێڕاگەیشتن بە ئاوەڕۆی گوندەکان پێنەدراوە و لە ئێستادا زیاتر لە ٥٠٠ گوندی پارێزگای سنە لە خزمەتگوزارییەکانی کۆمپانیای ئاو و ئاوەڕۆی گوندیی (ئابفا) بەتەواوی بێبەشن. کۆمپانیای ئابفای پارێزگای سنە لە وەڵامی سکاڵا و گازندەکان، وێڕای ڕەتکردنەوەی ناتەندرووست بوونی ئاوی خواردنەوەی سنە، ڕایگەیاندووە کە ئەوان ئەرکەکانی خۆیان بەجێگەیاندووە و چارەسەری ئەم گرفتە پێویستی بە هەوڵی تێروتەسەلی ناوەندەکانی دیکە هەیە. بەڵام لە هەموو ئەوانە گاڵتەجاڕتر ئەوەیە کە زۆرجار روویداوە ئەم ناوەندانە بۆ چارەسەرکردنی کێشەکە بەردەوام لە ئاڵوگۆڕ کردنی نامەدا بن لەگەڵ یەکتری و تەنانەت دواموڵەتیان بۆ یەکدی دیاری کردووە. ئەم ناوەندانە گەلێکجار دەڵێن: "ئێمە دامەزراوەیەکی چاوەدێریکارین نەک جێبەجێکاری ئەم پڕۆژانە و چارەسەری ئەم کێشانە ناکەوێتە چوارچێوەی دەسەڵاتی ئێمەوە". ئەمە لە حاڵێکدایە کە ئەنجۆمەنە ژینگەییە خۆبەخشەکان، بە کردەوە قورسایی تەواوی ناکارامەییەکانی دەوڵەتیان لەکۆڵی خۆیان ناوە. لە بەرامبەردا وەڵامی ناوەندە حکوومییەکان چی بووە؟ هەڕەشە، قۆڵبەست‌کردن و ڕاپێچ‌کردن بەرەو زیندان! ئەوان (بۆ نموونە لە ئاگرکەوتنەوەکانی زاگرۆسدا) نەک هەر کەرەسەی پێویستی ئاگرکوژێنەوە و جلوبەرگی خۆپارێزی دژەسووتانیان نەداوە بەو چالاکە خۆبەخشانە، بەڵکوو دۆسیەی یاسایی قوورسیشیان بۆ سازداون!\n-پێکهێنانی کارگرووپی نوێ بۆ چاوەدێری بەسەر ئاوی شاری سنەدا و بەداواچوون بۆ داخوازییەکانی هاوڵاتیان و ناردنی بڕیارنامەی زۆروبۆر بۆ باقی ناوەندەکان. ئەوان بۆ ئەم گرووپە نوێیانەش داوای بودجە دەکەن. لە ڕاستیدا ناڕەزایەتی خەڵک دەبێتە بیانوویەک بۆ وەرگرتنی بودجەی زیاتر، تاکوو بە ڕواڵەت لێکۆڵینەوەی زیاتر بکرێت کە سەرلەنوێ، ئەنجامەکەی دەبێتەوە نکۆڵی کردن لەو گرفتەی لێی دەکۆڵرێتەوە. لەڕاستیدا تەواوی ئەو نموونانەی کە ئەوان ڕەتی دەکەنەوە و حاشای لێدەکەن، دەبنە بیانوویەک بۆ وەدەستخستنی بودجەی زیاتر لە ناوەندەکانی سەرەوەتر.\n- ئاماژەدان بە نەبوونی پێگە و بودجەی یاسایی پێویست بۆ ئەنجامدان و تەواوکردنی پڕۆژە گەورەکان. لەو حاڵەتانەدا کە هەواڵنێرەکە توانیبێتی بەرپرسەکان بخاتە ژێر پرسیارەوە، بەرپرسەکان ئاماژەیان بە نەبوونی پێگە و سەرمایەی پێویست و ئابڵۆقە نێونەتەوەییەکان کردووە و بڕوبیانوویان داتاشیوە لەهەمبەر خەمساردییان لە شێوازی بەڕێوەبردن و ڕێکخستنی تۆکمەی پرسی ئاو و ئاوەڕۆدا.\n-کۆنترۆڵ و نەهێشتنی هۆکارە ئالوودەکەرەکان و جێگۆڕکێی سەرچاوەی ئاوەکە لە ڕێگەی گواستنەوەی ڕاستەوخۆی ئاوی بەنداوی ئازاد بۆ پاڵاوگەکە، کە تێچووەکەی بە بودجەیەکی بگۆڕ لە نێوان ٣٠٠ تا هەزارد میلیارد تمەن دەخەمڵێنرێت. ئەم هێڵە ڕاگوێزەرە کەمتر لە ٣٠ کم لە ڕێبڕکی سەرەتای تێڕژانی ئاوەکە لە نزیک گوندی "چلگەزی" دوورە و لەوێوە ڕاستەوخۆ دەچێتە ناو پاڵاوگەی سنەوە. ئامادەکردنی لانیکەم نزیک بە دوو ساڵ دەخایەنێت. لە حاڵەتێکدا کە ئەم پڕۆژەیە کردەیی بکرێتەوە، بەنداوی قشڵاق ڕۆڵی لاوەکی و پاشەکەوتی دەبێت نەک سەرچاوەی سەرەکی دابینکردنی ئاو. بەنداوی قشڵاق بەنداوێکی کۆنە و پێویستە تەنیا بۆ کشتوکاڵ و پێویستییەکانی‌تری جگە لە خواردنەوە بەکاربهێنرێت. بەنداوی ئازاد، جێگرەوەی بەنداوی قشڵاق لە ئێستادا تایبەت کراوە بە بەشی کشتوکاڵی پارێزگای هەمەدان. لەگەڵ چوونەسەرەوەی ناڕەزاییەکان، پارێزگاری سنە ڕایگەیاند کە بە تەگبیر و ڕاوێژ لەگەڵ بەرپرسانی سەرەوەی دەوڵەت، بەڵێنی ئەوەی وەرگرتووە کە ٢٠ لە سەدی ئاوی بەنداوی ئازاد بە ئاوی شاری سنە زیاد بکرێت.\nکێشەکە لەوەدایە کە لە جیاتی ئەوەی ئەم ئاوە ڕەوانەی پاڵاوگەکە بکرێت، دیسانەوە دەڕژێتە نێو بەنداوی قشڵاقەوە کە خۆی ژەهراوییە، ئاکامەکەی دەبێتەوە هۆی ئەوەی کە ئەم ڕاگواستنە هیچ شتێک لە کرۆکی کێشەکە کەم ناکاتەوە.\n-پارێزگاری کردن لە بەنداو و دامەزراوە هەنووکەییەکان، پاقژکردنەوەی بەردەوام، نۆژەنکردنەوەی بەشەکانی ناوەوەی بیناکان، پۆمپاژ و مەخزەنی بەنداوەکان.\n-درووستکردنی گۆماوی تایبەت بۆ پێشگرتن لە ئاراستەکردنی ڕاستەوخۆی ئاوەڕۆکان، درووستکردنی چاڵاوی تایبەت بۆ لەناوبردنی تەندرووستیی ئاوەڕۆ و کۆکردنەوەیان و هەناردەکردنی پاشەڕۆی ئاژەڵان بۆ ناوەندە فەرمییەکانی بەرهەمهێنانی کود لەکاتی خۆیدا.\nگەشەی جوگرافیای شاری سنە بە پێی پلانە سەردەمییەکانی شارسازی و باژێڕڤانی نییە و بۆ ناوەندە سەرپەرشتکارەکانی پلانداڕێژەری باژێر، هەر پڕۆژەیەک کە بایەخی ئاڵوگۆڕ و قازانجهێنیی پێشبینیکراوی نەبێت و پارەی ختوخۆڕایی لێ دەست نەکەوێت، هیچ بەهایەکی نییە؛ تەنانەت ئەگەر بەشێک بێت لە داخوازییە هەرەسەرەتاییەکانی هاوڵاتیانیش. لەڕاستیدا گەشەی شار لە خزمەت بە پاراستنی باڵادەستی، پەراوێزخستن و چەوساندنەوەدایە. "لەوە خراپتر بەڵام ئەوەیە کە باژێرڤانی تا ئەو ڕادەیە دواکەوتنی بە خۆیەوە دیتووە کە بووە بە جۆرێک لە کتێبی پیرۆز لەناو دەسی تەکنۆکراتەکاندا".


وه‌زیرى کاروبارى شه‌هیدان و ئه‌نفالکراوان پێشوازی له فراکسیۆنى سه‌وز له‌په‌رله‌مانى کوردستان ده‌کات\nئه‌مڕۆ سێ شه‌ممه 21ى ئابى 2019 ،به‌رێز عه‌بدوڵا حاجى مه‌حمود وه‌زیرى کاروبارى شه‌هیدان و ئه‌نفالکراوان له‌دیوانى وه‌زاره‌ت پێشوازیکرد له فراکسیۆنى یه‌کێتى نیشتیمانى کوردستان له‌په‌رله‌مانى کوردستان که‌به‌مه‌به‌ستى پیرۆبایى سه‌ردانى به‌رێزیان کردبوو.\nله دیدارێکدا به‌ڕێز عه‌بدوڵڵا حاجى مه‌حمود، وه‌زیرى کاروبارى شه‌هیدان ئه‌نفاکراوان وبَڕاى به‌خێرهاتنى فراکسیۆنى سه‌و ،ئاماژه‌یدا به‌کارنامه‌ى نوێى حکومه‌تى هه‌رێمى کوردستان و وه‌زاره‌تى شه‌هبدان له‌پێناو که‌مکردنه‌وه‌ى رۆتین و خزمه‌تکردن به‌هاوڵاتیان و که‌سوکارى سه‌ربه‌رزى شه‌هیدان ،جه‌ختیشى له‌سه‌ر هه‌وڵه‌کان کرده‌وه بۆخزمه‌تکردنى که‌سوکارى شه‌هیدان و ئه‌نفاکراوان وزیندانیانى سیاسى.\nلاى خۆشیانه‌وه فراکسیۆنى سه‌وز له‌په‌رله‌مانى کوردستان دواى ده‌ربڕینى پیرۆزبایى ستایشى هه‌وڵ و ماندوبونه‌کانی وه‌زیرى کاروبارى شه‌هیدان کرد که‌له‌ماوه‌ى چه‌ند ساڵى رابردوو له‌په‌رله‌مانى کوردستان له‌پێناو خزمه‌تکردن به‌هاوڵاتیان وکه‌سوکارى شه‌هیدان و هه‌رێمى کوردستان پێشکه‌شى کردووه ،هیواى سه‌رکه‌وتنیشیان بۆخواست وهه‌ماهه‌نگى و پشتیوانى هاوکارى خۆیان بۆ خزمه‌تکردن به‌که‌سوکارى شه‌هیدان دوپاتکرده‌وه.


سه‌رۆك بارزانی پێشوازی له وه‌زیری ده‌وڵه‌تی هیندستان بۆ كاروباری ده‌ره‌وه و پارله‌مان ده‌كات\n17/9/2019 - 13:33\nله دیداره‌كه‌دا هه‌ڕه‌شه‌ی تیرۆر و هزری توندڕۆیی له‌سه‌ر ئاساییشی جیهان تاوتوێ كرا\nڕۆژی سێشه‌ممه 17ـی 9ـی 2019 له سه‌لاحه‌ددین سه‌رۆك مه‌سعود بارزانی پێشوازی له ڤێرماڤالی مۆرالی ده‌ھاران وه‌زیری ده‌وڵه‌تی هیندستان بۆ كاروباری ده‌ره‌وه و پارله‌مان و شاندێكی یاوه‌ری كرد.\nله دیداره‌كه‌دا وه‌زیری ده‌وڵه‌تی هیندستان بۆ كاروباری ده‌ره‌وه و پارله‌مان، پێزانینی خۆی بۆ قوربانیدانی گه‌لی كوردستان له شه‌ڕی دژی تیرۆریستان ڕاگه‌یاند و وێڕای ئاماژه‌دان به‌وه‌ی كه به باشی له ئێش و ئازاره‌كانی گه‌لی كوردستان گه‌ییشتووه، خۆشحاڵیی خۆیشی نیشان دا به‌و پێشڤه‌چوونه‌ی كه له بواری گه‌شه‌سه‌ندنی سیاسی و ئابووری و كۆمه‌ڵایه‌تی له هه‌رێمی كوردستاندا هاتووه‌ته ئاراوه كه له‌سه‌ر ڕێچكه‌یه‌كی دروستیشه.\nوه‌زیری ده‌وڵه‌تی هیندستان بۆ كاروباری ده‌ره‌وه و پارله‌مان، ئامانجی سه‌ردانه‌كه‌ی بۆ هه‌رێمی كوردستان بۆ سه‌رۆك بارزانی شی كرده‌وه و، داوای كرد كه په‌یوه‌ندییه‌كانی نێوان وڵاته‌كه‌ی و هه‌رێمی كوردستان له بواری كولتووری و ته‌ندروستی و بازرگانی په‌ره بستێنێت.\nله‌و دیداره‌دا سه‌رۆك بارزانی سوپاسی وه‌زیری ده‌وڵه‌تی هیندستان بۆ كاروباری ده‌ره‌وه و پارله‌مان و شاندی یاوه‌ری كرد و گه‌لی هیندستانی به گه‌لێكی مه‌زن و خاوه‌ن مێژوو وه‌سف كرد، هه‌روه‌ها مه‌هاتما گاندیشی به سه‌رچاوه‌ی ئیلهام بۆ گه‌لانی ئازادیخواز و ڕزگاربوون له چه‌وسانه‌وه له قه‌ڵه‌م دا. سه‌رۆك بارزانی خۆشحاڵیی خۆشی بۆ په‌ره‌سه‌ندنی په‌یوه‌ندییه‌كانی نێوان هه‌رێمی كوردستان و وڵاتی هیندستان نیشان دا.\nهه‌ر له‌و دیداره‌دا هه‌ڕه‌شه‌ی تیرۆر و هزری توندڕۆیی له‌سه‌ر ئاساییشی جیهان تاوتوێ كرا و جه‌خت له هه‌ماهه‌نگیی نێوده‌وڵه‌تی و جیهانی بۆ ڕووبه‌ڕووبوونه‌وه‌ی تیرۆر كرایه‌وه.\nبە پێی تەمەن لە یاسای ژمارە 2ی چاكسازی نایانگریتەوە\nپۆلیسی هه‌ولێر دوو تۆمه‌تباری ده‌ستگیركرد له‌ناو بازاڕ ته‌قه‌یه‌كی زۆریان كردبوو\nمەکتەبی سیاسی پارتی په‌یامێكی سه‌ره‌خۆشی ئاراسته‌ی دکتۆر عەلی تەتەر كرد\nكەشناسی: پله‌كانی گه‌رما به‌رزده‌بێته‌وه\nله کەرکووک منداڵێکی تەمەن هەشت ڕۆژه به مردوویی لە گۆڕستانێک دۆزرایەوە


خۆپێشاندانەکانی ئێران: چەند سەرنجێک - ئاوێنه\nیەکەم چاودێریکردنی ئەوەی لەناوەوەی ئێران رودەدات، بەگشتی بەسەر دو قوتابخانەدا بەش دەبن: ئەوانەی بڕوایان وەهایە کە ئەوە رودەدات بەشێکە لەگەشەی کۆماری ئیسلامی‌و قەیرانەکانی، بەهیچ شێوەیەک نابێتە هۆکاری ڕوخانی رژێم، ئەوانی تر، لەسەنگەری ئەوبەر بڕوایان وەهایە کە ئەمە ساتەوەختی گۆڕانکاریە لە ئێران.\nدوەم، خۆپێشاندانەکان ڕەهەندی ئابورییان هەیە نەک سیاسی. هەژاری لەپلەیەکی باڵادایە، بێکاری لەهەڵکشاندایە، هیچ هیوایەک نیە بۆ باشتربونی دۆخەکە. لەئێران گۆڕانکاری نیولیبرال بوەتە هۆی هەژاربونی پەراوێزکان نو دەوڵەمەندبوونی شارەکان.\nچوارهەم، ئێرانیەکان دژ بەرژێمن دەیانەوێت ئەم رژێمە بگۆڕیت.\nخۆپێشاندان خەسڵەتی تایبەتی خۆی هەیە. یەکێکە لەدیاریدە هەستیارەکان بە تایبەت بۆ ئەو رژێمانەی کە دیموکراسی نین. هەمیشە رژێمی سیاسی نا دیموکراسی لە ڕاڕایی ئەوەدایە ئایا سەرکوتکردن دەبێتە هۆی پەرچەکردار وچڕبونەوەی خۆپێشاندانەکان، یان سەرکوتکردن دەبێتە هۆی کۆتایی پێهێنانی. دەکرێت هەردوو روبدات، هەمو لە سەر کۆمەڵێک ئەگەر و بارودۆخی تایبەت و هەموو هۆکارەکانی تر.\nئایا خەڵكی ئێران سودمەند دەبێت لەم خۆپێشاندانە. ئێرانیەکان داوای دیموکراسی دەکەن: ئەمە خواستێکی بێمانایە. دیموکراسی بریتیە لەدەسەڵاتی خەڵک، بەڵام پیویستی بەدەزگاو یاساو هاوسەنگی هیزو کەلتورو دابەشبونی دەسەڵاتەکان و بڕوابونی خەڵک بە گفتوگۆ و بونی پشودرێژی‌و ئابوری باش و لێبوردەیی و زۆری شتی تر هەیە، کە ئێرانیەکان نازانن چۆن فەراهەمی بکەن.\nئێران لە سەرپشکی وڵاتانی مۆدرێنبوە لە ناوچەکەدا، ئێرانیەکان خۆیان بەگەلێکی باڵا دەزانن، بەڵام لە ڕاستیدا ئێرانیەکان هەڵویستێکی زۆر پەرچەکرداری یان ملکەچییانەیان هەیە بەرامبەر رۆژئاوا. بەشێک لە بیرمەندانی ئێران هەوڵی ئەوە ئەدەن کە ئێران وەها وێنابکەن کە گەورەترە لەدەوڵەتێکی نەتەوەیی، بنواڕە حەمید دەباشی، دیارە ئەم دیدە هەتا ئێسقان ئیمپراتۆریانەیە.\nئێرانیەکان لە ١٩٧٩ ڕاپەڕێنران خۆیان‌و ناوچەکەو جیهانیان توشی کێشەکرد. ئێستا ئەستەمە چاوەڕێی هیچ شتێکی باشیان لێبکرێت.


ژماره‌یه‌ك دامه‌زراوه‌ی راگه‌یاندن و بڵاوكردنه‌وه‌داوای ده‌ستبه‌جێ هه‌ڵوه‌شاندنه‌وه‌ی سزای پێنج رۆژنامه‌نوس و چالاكوانه‌كه ده‌كه‌ن\nژماره‌یه‌ك دامه‌زراوه‌ی راگه‌یاندن و بڵاوكردنه‌وه\nداوای ده‌ستبه‌جێ هه‌ڵوه‌شاندنه‌وه‌ی سزای پێنج رۆژنامه‌نوس و چالاكوانه‌كه ده‌كه‌ن\n16 دامه‌زراوه‌ی راگه‌یاندن و بڵاوكردنه‌وه، داوای ده‌ستبه‌جێ هه‌ڵوه‌شاندنه‌وه‌ی سزای زیندانی پێنج رۆژنامه‌نوس و چالاكوانی دهۆك و هه‌ولێر ده‌كه‌ن، پرۆسه‌ی دادگاییكردنه‌كه به مه‌ترسییه‌كی گه‌وره ده‌بینن و پێشیانوایه لە رێگەیەوە بواری ئازادیی بیروڕادەربڕین تا دوا ئاست بەرتەسک ده‌كرێته‌وه.\nهه‌ڵوێستی ئه‌و دامه‌زراوه میدیاییانه، كه (كه‌ركوك ناو)یشی تێدایه، له به‌یاننامه‌یه‌كدا هات كه ئه‌مڕۆ شه‌ممه 20ی شوباتی 2021 بۆ رایگشتی بڵاویانكرده‌وه.\nكه‌ركوك، 2020، مایكی ژماره‌یه‌ك دامه‌زراوه‌ی میدیایی له كۆنگره‌یه‌كی رۆژنامه‌وانیدا فۆتۆ: كه‌ركوك ناو\nده‌قی به‌یاننامه‌ی 16 دامه‌زراوه‌ی راگه‌یاندن و بڵاوكردنه‌وه\n١٩-٠٢-٢٠٢١ کوردستانی عێراق\nلە دوایین پەرەسەندنی ترسناکدا، دادگای تاوانەکانی هەولێر- کوردستانی عێراق سزای شەش ساڵ زیندانی بۆ هەریەكە لە پێنج رۆژنامەنوس و چالاکوانی مەدەنی دهۆک و هەولێر دەرکرد، کە پێنج مانگ لەمەوبەر دەستگیركرابون. بڕیارەكە ناڕەزایی توندی رۆژنامەنوسان، پارێزەران، چالاكوانانی مەدەنیی و پەرلەمانتارانی بەدواداهات. ئەو پێنج رۆژنامەنوس و چالاکوانە (شێروان شێروانی، گۆهدار محەمەد، ئەیاز کەرەم، شڤان سەعید و هاریوان عیسا) رۆژی سێشەممە 16ی شوباتی ٢٠٢١ لە دووەم رۆژی دانیشتنی دادگادا بە "هەوڵدان بۆ تێکدانی ئاسایش و سەقامگیریی هەرێمی کوردستان"، تاوانباركران و بڕیاردرا بە شەش ساڵ زیندانی حوكم بدرێن.\nکەرکوک ناو- کەرکوک\nراگەیاندنی حیزبی شیوعی


لاهور شێخ جەنگی: بڕیاریانداوە بە زەبری هێز هەڵبکوتنە سەر ماڵەکەم و لە کوردستان دوورم بخەنەوە\n02/08/2021 3855 جار خوێندراوه‌ته‌وه\nلاهور شێخ جەنگی هاوسەرۆکى یەکێتى نیشتیمانى کوردستان پەیامێکى نوێی سەبارەت بە کێشەکانی ناوخۆی حزبەکەى بڵاوکردەوەو رایگەیاند، لەسەر ئەو تۆمەتانەى ئاڕاستەى کراون پەنا بۆ دادگای سلێمانى دەبات.\nلە پەیامەکەیدا لاهور شێخ جەنگی دەڵێت"دەمەوێت لێرەوە ئەندام و کادر و لایەنگران و کۆمەڵانی خەڵک ئاگاداربکەمەوە کە لە ئێستادا پێم ڕاگەیەندراوە کوردستان بە جێبهێڵم، بە پێچەوانەوە وادیارە بڕیاریانداوە بە زەبری هێزی حکومی هەڵبکوتنە سەر ماڵەکەم لە کوردستان دوورم بخەنەوە، هەر بۆیە بڕیارم داوە کە وەک کۆڵەکەیەک ڕووبەڕووی ئەم پیلانگێڕییە ببمەوە و تا دوا هەناسەم میللەتەکەی خۆم بە جێنەهێڵم".\nپەیامێک لە لاهور شێخ جەنگییەوە:\nبە ناوی خوای گەورە و مهیرەبان\nکەسوکاری سەربەرزی شەهیدان، پێشمەرگە قارەمانەکان، هێزەکانی ئاسایش و پۆلیس و دژەتیرۆر و هێزەکانی ناوخۆ، ئەندامان و کادران و لایەنگرانی یەکێتیی و جەماوەری خەڵکی کوردستان.\nسڵاوی خۆڕاگری و ئەمەکداریتان لێ بێت\nدوای دانبەخۆداگرتنێکی زۆر لە پێناو ئاسایشی شاری سلێمانی خۆشەویست و هەرێمی کوردستان بە گشتی، لە پێناو چارەسەرکردنی کێشەکانی دوای پیلانگێڕیی ٨ـی تەمووز کە بەندە هەوڵمدا لە ڕێگەی دیالۆگ و ڕێڕەوی حزبییەوە چارەسەر بکرێت، هەر لەو پێناوەشدا ئامادەییم نیشاندا بە شێوەیەکی کاتی دەسەڵاتە تەنفیزییەکانی خۆم ڕادەستی هەڤاڵی هاوسەرۆک بکەم بە مەرجێک لیژنەیەکی لێکۆڵینەوەی حزبی پێکبهێندرێت بۆ دەرخستنی ڕاستی و دروستیی ئەو تۆمەتانەی کە لێرە و لەوێ دەخرێنە پاڵ بەندە، بەڵام بە داخەوە وادیارە بە هۆی ڕێگریکردنەوە حزبەکەم نەیتوانیوە ئەو لیژنەیە پێک بهێنن و دوای نائومێدبوونم لە مەکتەبی سیاسیی حزبەکەم بڕیارمدا کە پەنابەرم بۆ بەردەم دادگای سلێمانی و داوا بکەم کە هەموو ئەو تۆمەتانەی خراونەتە پاڵم لە ڕێگەی دادگاوە یەکلایی بکرێتەوە.\nبەندەش دەمتوانی نەک لە ڕێگەی تۆمەتبەخشینەوە بەڵکو بە بەڵگە پەردە لەسەر زۆر کاری قێزەوەن هەڵبگرم، لەسەر ئەو کەسانەی تۆمەت بۆ بەندە دەبەخشنەوە، بەڵام پەروەردەی من و ڕەوشتی من هەرگیز ڕێگەی پێنەداوم کە کارێکی لەم جۆرە بکەم، لە ئێستاشدا کە هەرێمی کوردستان بە بارودۆخێکی دژوارتری سیاسی و ئەمنی و ئابووری و کۆمەڵایەتیدا تێپەڕ دەبێت و میللەتەکەمان بە هۆی سیاسەتی هەڵەی ئەو حزبانەی کە لە دەسەڵاتن بە حزبەکەی خۆشمەوە کەوتوونەتە ژێر بارێکی زۆر قورس، بەندە هەرگیز چاوەڕوانی ئەوەم نەدەکرد ئەرکی سەرشانی میللەتەکەم گرانتر بکەین، گەر بمزانیایە کێشەی میللەتەکەم و بنبڕکردنی گەندەڵی بە وازهێنانی لاهوری شێخ جەنگی و دوورکەوتنەوەی لە وڵات کۆتایی پێدێت ئەوا دڵنیابن بەندە دەمێک بوو ئەو کارەم ئەنجام دابوو.بۆیە دەمەوێت گەلەکەم هۆشیار بکەمەوە، ئەو پیلانگێڕییەی کە لە ئارادایە زۆر مەترسیدارترە لەوەی کە باسی لێوە دەکرێت، ئێمە لەم چەند ساڵەی ڕابردوو هەوڵی ئەوەمان دابوو کە یەکێتیی خاوەنی بڕیاری سەربەخۆی خۆی بێت و نەکەوێتە ژێر کاریگەریی هیچ حزبێکی ترەوە، لە هەمان کاتدا هێڵە نیشتمانی و نەتەوەییەکەی یەکێتییمان دەستنیشان کردبوو، بە هیچ شێوەیەک ئامادە نەبووین بکەوینە ژێر کاریگەریی پیلانگێڕییە ئیقلیمییەکان و بە هەموو هێزی خۆمان هەوڵمان دابوو کە زۆنی سەوز بپارێزین و سەروەریی یاسا و ئازادی ڕاگەیاندن و ڕادەربڕین و ئاسایش و ئۆقرەیی و خۆشگوزەرانی بۆ خەڵکەکەی خۆمان دابین بکەین، لەو پێناوەشدا باجی زۆرماندا، ئەم پیلانگێڕییەش بەشێکە لەو باجەی کە دەبوایە بیدەین، بە ئامانجگرتنی بەندەش تەنها سەرەتای ئەو پیلانگێڕییەیە، ئەگینا چەندین کردەوەی مەترسیدارتر بە دوای خۆیدا دەهێنێت.\nدەمەوێت لێرەوە ئەندام و کادر و لایەنگران و کۆمەڵانی خەڵک ئاگاداربکەمەوە کە لە ئێستادا پێم ڕاگەیەندراوە کوردستان بە جێبهێڵم، بە پێچەوانەوە وادیارە بڕیاریانداوە بە زەبری هێزی حکومی هەڵبکوتنە سەر ماڵەکەم لە کوردستان دوورم بخەنەوە، هەر بۆیە بڕیارم داوە کە وەک کۆڵەکەیەک ڕووبەڕووی ئەم پیلانگێڕییە ببمەوە و تا دوا هەناسەم میللەتەکەی خۆم بە جێنەهێڵم، هەرچی لە دەستم بێت بە پشتیوانیی دڵسۆزان و ئێوەی کۆمەڵانی خەڵک ئەنجامی بدەم بۆ دەربازبوون لەم دۆخەی کە هەرێمەکەمانی تێکەوتووە، چونکە من بڕیارم دابوو کە خزمەتکاری کۆمەڵانی خەڵکی کوردستان بم.\nهەر شاد و سەربەرز و سەرفراز بن


گووگڵ نوێترین لاپتۆپی خسته بازاره‌كانی دنیاوه\nگووگڵ كه كۆمپانیایه‌كی به‌ناوبانگی جیهانییه بۆ ساڵی 2018 نوێترین لاپتۆپی خسته بازاره‌كانه‌وه، هه‌روه‌ها وه‌ك كۆمپانیاكه ده‌ڵێت ئه‌م لاپتۆپه به یه‌كێك له باشترین و به‌هێزترین لاپتۆپ داده‌نرێت له دنیادا.\nبه‌پێی هه‌واڵێك كه له ماڵپه‌ڕی "techradar" دا بڵاو كراوه‌ته‌وه و باس له نوێترین لاپتۆپی كۆمپانیای گووگڵ ده‌كات و ده‌ڵێت، كۆمپانیای گووگڵ بۆ ساڵی 2018 لاپتۆپێكی نوێی دروست كرد و خسته‌یه بازاره‌كانی دنیاوه كه ئه‌م لاپتۆپه نوێیه‌ی به‌شێوازێكی زۆر ناوازه و جوان دیزاین كردووه و هێزێكی یه‌كجار زۆری هه‌یه، بۆیه به ركابه‌ری لاپتۆپه‌كانی تری دنیا داده‌نرێت.\nكۆمپانیای گووگڵ ده‌رباره‌ی تایبه‌تمه‌ندییه‌كانی ئه‌م لاپتۆپه نوێیه چه‌ند روونكردنه‌وه‌یه‌كی داوه و ده‌ڵێت، لاپتۆپه نوێكه ناونراوه گووگڵ پرۆسێسه‌ره‌كه‌ی به كۆرای i5 و i7 كار ده‌كات كه به باشترین پرۆسێسه‌ر داده‌رێت له دنیادا، كه ئه‌مه وای كردووه هێزێكی زۆری هه‌بێت بۆ كاركردن، جگه له‌وه‌یش رامی 16 گێگابایته و میمۆری ناوه‌كی مۆری ناوه‌كی 512 گێگابایته، هه‌روه‌ها شاشه‌یه‌كی گه‌وره‌ی له‌سه‌ره كه ده‌گاته 12.3 ئینج و روونییه‌كه‌ی 1600 به 2400 كارده‌كات.\nكۆمپانیاكه درباره‌ی نرخی ئه‌م لاپتۆپه نوێیه روونكردنه‌وه‌ی زیاتری داوه و ده‌ڵێت، چونكه ئه‌م ئامێره نوێیه‌ی گووگڵ چه‌ندان تایبه‌تمه‌ندی ناوازه‌ی هه‌یه و دیزاینی جوانی بۆ كراوه نرخه‌كه‌ی ده‌گاته 999 دۆلاری ئه‌مه‌ریكی.


پرۆژەی ڤەژین بوکس\nپرۆژەی ڤەژین بوکس ھەوڵێکە بۆ کۆکردنەوەی زانستییانەی دەقی ئەدەبی و مێژووییی زمانی کوردی. لەگەڵ دەقەکاندا، ھەوڵ دەدەین وێنەی دەستنووس و دەنگیش پێشکەش بکەین. ئەم پرۆژەیە بە شێوەی wiki بەڕێوە دەچێت واتە بەشداربووان بەردەوام خەریکی چاکسازی و دەوڵەمەندکردنەوەی بابەتەکانن.\nدروست کردنی کۆگایەکی دەق (corpus) بۆ زمانی کوردی کە زانیاریی زیادە (metadata) وەک شێوەزار و ڕێکەوت و نووسەریشی لەگەڵدا بێت.\nبەھێز کردن و بەرز کردنەوەی پلەی زمانی کوردی لە ناوەرۆکی سەر وێبدا.\nدابین کردنی پێگەیەکی ناوەندی بۆ ژێدەر پێدان بە سەرچاوە مێژوویییەکانی کوردی.\nئەم پرۆژەیە لە ساڵی ٢٠١٦دا بە یارمەتیی ناوەندی فەرھەنگی و ھونەریی ڤەژین لە شاری مەریواندا ڕێکخراوە.\nپێڕستی کەسانی بەشداربووی پرۆژە\nبە داخەوە بۆ زمانی کوردی، مافی بڵاوکردنەوە شتێکی ئاڵۆزە، لەبەر ئەم ھۆکارانەی خوارەوە:\nبەرھەمە کوردییە کۆنەکان لە کاتی خۆیاندا بە شێوەیەکی ڕەسمی چاپ و بڵاو نەکراونەتەوە و لەم دواییەنەدا بە ڕاستکردنەوە و پیاچوونەوەی کەسانێکی دیکە بڵاو بوونەتەوە.\nئەلفوبێ و ڕێنووسی کوردی گۆڕانکاریی زۆری بە خۆوە بینیوە. بۆ ئەوەی کە ھەموو بەرھەمەکان بە یەک شێوە کۆ بکرێنەوە پێویستە کەسانێک نوێیان بکەنەوە.\nلە جوگرافیای سیاسیی ناوچەکەدا گۆڕانکاریی زۆر ڕووی داوە و حکوومەتەکان پێک ھاتوون و لە ناو چوون و ئەمە بووەتە ھۆی گۆڕانکاری لە یاساکاندا و و ئاڵۆزی لە شێوازی پاراستنی مافی بەرھەمھێنەران.\nلەبەر ئەم ئاڵۆزییە، پێوەرمان بۆ بڵاوکردنەوەی بەرھەمێک لەم سایتەدا بەسەرچوونی مافەکانی نییە (بە پێچەوانەی Wikisource و Gutenberg) بەڵکوو ئەوەیە کە لە ئێستادا وەک بەشێکی مێژووی زمانی کوردی، گرنگیی ھەبێت. بڵاو بوونەوەی دەقێک لەم سایتەوە، بە مانای پارێزراو بوون یان نەبوونی مافی بەرھەمەکە نییە.\nچ دەقێک دەخرێتە ناو ڤەژین بوکس؟\nلە ئێستادا، بڕیارمان وایە بەرھەمێک دابنێین کە:\nبەرھەمھێنەرەکەی فەوتی کردبێت.\nWikisource, the free library پرۆژەیەکی ڕێکخراوەی Wikimediaیە (کە ویکیپیدیا و چەند پرۆژەیەکی گەورەی دیکەش بەڕێوە دەبات) کە ھەوڵ دەدات بۆ کۆ کردنەوەی دەقی ئازادی ھەموو زمانەکان.\nبەرھەمێک دەخرێتە Wikisource کە ئێستا لە پاوانی گشتی (public domain)دا بێت و scanیش کرابێت. دواتر وشە بە وشە وێنەی لاپەڕەکان بە بەرنامە و بە پیاچوونەوەی دەستی دەکرێتەوە بە دەق. کە واتە ئەسڵی دەقەکە بەبێ دەستکاری دەخرێتە سەر سایتەکە. بەڵام بۆ زمانی کوردی:\nمافی بڵاوکردنەوەی زۆربەی بەرھەمەکان، بەو ھۆکارانە کە ئاماژەیان پێ کرا، ڕوون نییە.\nلە scan کردن و کردنەوەی بە دەق کێشەی زۆر ھەیە.\nلە Wikisourceدا گۆڕانکاری لە سایتەکەدا و دانانی ئەو شتانەی کە بە پێوستی دەزانین زۆر جار ئەستەمە چوونکە مافی بەڕێوەبەرایەتیی وێب و گۆڕینی بەرنامەکەی بە دەستی ڕێکخراوەی Wikimediaوەیە کە زانیارییەکیان سەبارەت بە زمانی کوردی نییە.\nوەرگیراو لە «http://www.vejinbooks.com/index.php?title=Project:About&oldid=13332»


شێعرێکی فه‌وزیه سوڵتانبه‌گی\nتا دێ سه‌فه‌ر درێژتر،\nچاوه‌روانی که‌ڵه‌گه‌ت ،\nپرچه‌کان کورت تر و\nپه‌نجه‌کان ته‌زیوتر ده‌بن.\nناچارین چاوه‌ڕوانیی که‌سێک هه‌ر بکه‌ین\nکرێوه بێ ئه‌گه‌ر\nمه‌سیحێک ئه‌م ده‌رگا فه‌رامۆشکراوه هه‌ر ده‌دۆزێته‌وه‌و\nسایتی پیاوه ئاسمانیه‌کانی له سه‌ر\nقه‌یره کچانی ده‌سته‌خوشکم!\nده‌مه‌وئێواران که خه‌م\nبه‌ژنی که‌سیره‌تان داده‌پۆشێ\nله باڵگۆنێکی داخراوه‌وه\nگوێ بۆعه‌تری سه‌ره‌رۆی کۆڵان هه‌ڵخه‌ن\nنه باکی هه‌ڕاجی ده‌سفرۆشه‌کانی کۆڵانتان هه‌بێ و\nنه ژنه سۆزانیه‌کانی حه‌ره‌م.\nمه‌سیحیش له بیری چێت ئه‌گه‌ر\nئه‌م ده‌رگا فه‌رامۆش کراوه هه‌ر ده‌کاته‌وه.\nباره سێو باری کرد له شاره‌که‌ی هه‌ڵه‌بجه\nئه‌م شێعره‌م ئه‌گه‌رچی هه‌ناسه‌ی له سیه ژه‌هراویه‌کانی هه‌ڵه‌بجه‌وه وه‌رگرتووه به‌ڵام هه‌میشه هاوڕێی کۆچ کردووم "مارفی ئاغایی"م بیر دێنێته‌وه.له بیرمه که یه‌که‌م جار بۆم خوێنده‌وه یانی 18 ساڵ به‌ر له‌ئێستا ،زۆر به مه‌راقه‌وه لێی وه‌رگرتم و هه‌ر له‌وێ جۆرێک لێکی داوه زۆر خاڵی هه‌ر به زه‌ینیشم نه‌گه‌یبوو.هه‌ر ئه‌و ده‌م ده‌م و ده‌ست له سروه دا داینا.به‌یادی مارف و بیر هێنانه‌وه‌ی ئه‌و بۆنه سێوه‌ی به سه‌ر هه‌ڵه‌بجه‌دا پژا، جارێکی تر ئه‌م شێعره بۆ ته‌نیایی خۆم ده‌خوێنمه‌وه،\nبا‌ره سێو باری کرد له شاره‌که‌ی هه‌ڵه‌بجه\nتۆ گوێ هه‌ڵخه!\nرووبارێکم پرسیار و سۆز خستۆته رێ\nبه هه‌وراز و نشێواندا خه‌ریکه دێ\nپه‌نجه‌و قوڕگی په‌ره‌سێلکه‌ی گه‌رمیانم\nپڕکردووه له باس و خواس\nقه‌تاره‌یان زۆر نیزیکه بگاته جێ\nگۆیا باڵت بۆ کۆچێکی بێ واده‌ی سوور شانه ده‌که‌ی\nتۆ خه‌ریکی به سه‌ر پردی حه‌زی -من - دا\nکچێنیت ره‌وانه بکه‌ی\nپڕ ئامێزی ئه‌م سووتانه\nهیوای دوا رۆژم له به‌ر پێت داچاندووه؟!\nبۆ نازانی باس و خواسی عه‌شقێنیتم\nبه گوێی هه‌موو باڵدارێکا چرپانددوه؟!\nبێ په‌رژینی گه‌رمی باسکت\nلێمشت و به‌سته‌ڵه‌ک ئه‌م شاره داده‌گرێ\nپێم خۆش نیه تاوانی قڕبوونی شارێک ئه‌وکت بگرێ.\nبه بێ تینی بزه‌و نیگات\nپه‌ره‌سێلکه‌ی گه‌رمیانیش دێن و ئاواره ده‌مێننه‌وه،\nئه‌وسا ،له ناو ئه‌م وه‌رزی سه‌رما و سۆڵه‌دا ره‌ق ده‌بنه‌وه\nله ڕۆژانی مناڵیه‌وه\nمن له ئاهی په‌ڕه‌سێلکه سام گرتوومی.\nناوی براوه‌کانی فێستیڤاڵی شێعری کوردی پیرانشار ڕاگه‌یه‌نرا\nله ڕێوڕه‌سمی کۆتایی دووهه‌مین فێستیڤاڵی شێعری کوردیدا ڕاگه‌یه‌نراوی ده‌سته‌ی داوه‌رانی هه‌ر دوو به‌شه‌که‌ی فێستیڤاڵ خوێندرایه‌وه و ناوی براوه‌کان ئاشکرا کرا.\nته‌ندیس و خه‌ڵاتی فێستیواڵ له به‌شی ئازاددا درا به شاعیران: سمایل عه‌زه‌می له دیوانده‌ره‌وه، کاوان نه‌هایی له بانه‌وه، فه‌وزیه سوڵتان‌به‌گی له بۆکانه‌وه، شێردڵ ئێڵ‌پوور له کرماشانه‌وه، ڕۆژ هه‌ڵه‌بجه‌یی له سلێمانییه‌وه ، نامیق هه‌ورامی له هه‌ولێره‌وه.\nهه‌ر له‌و به‌شه‌دا شێعری دوو که‌س به شیاوی ڕێزگرتن ناسێنران که بریتی بوون له شاعیران: عه‌لی حسه‌ینی له سه‌قزه‌وه و عه‌زیز ناسری له مه‌ریوانه‌وه\nهه‌روه‌ها داوه‌رانی به‌شی تایبه‌ت به یادی شه‌هیدانی ڕه‌شه‌ممه‌ی پیرانشار ناوی براوه‌کانی ئه‌م به‌شه‌یان به‌و شیوه‌یان ڕاگه‌یاند.\nعوبێد سورخابی له پیرانشاره‌وه، خدر محه‌مه‌دی له پیرانشاره‌وه، سۆهه‌یلا مه‌حموودی له کامیارانه‌وه، ئه‌نوه‌ر عه‌ره‌ب له بۆکانه‌وه، عومه‌ر ئیمام له پیرانشاره‌وه.\nدوو که‌سیش له‌و به‌شه‌دا به شیاوی ڕێزگرتن زانران که بریتی بوون له شاعیران: ئاره‌ش فه‌زڵی له هه‌رسینه‌وه و یوسف شوجاعی له ورمێ‌وه\nخه‌ڵاتی به‌رده‌نگانی فێستیواڵه‌که‌ش به هاوبه‌شی درایه شاعیران: محه‌مه‌د ڕه‌سووڵی له پیرانشاره‌وه، عه‌لی سۆهرابی له شنۆوه.\nهه‌روه‌ها به هۆی ته‌مه‌نێک چالاکیی ئه‌ده‌بی و خزمه‌تی زمانی کوردی ڕێزی تایبه‌ت له شاعیری ناسراوی کورد سه‌عید نه‌جاڕی (ئاسۆ) گیرا.\nبۆ ئاگاداری زیاتر سه‌ری وێبلاگی تایبه‌تی ئه‌نجومه‌ن بده\nبابه‌تی له‌و جۆره شێعری ئێستای خۆمان, هه‌واڵی ئه‌ده‌بی\nبۆ میوانانی وێبلاگی شیکار\nبه ئاگاداری هه‌موو خوێنه‌رانی وێبلاگی شیکار (www.raman2.blogspot.com)راده‌گه‌یه‌نم ئه‌و لاپه‌ڕه‌یه ی له کاتی کردنه‌وه‌ی وێبلاگه‌که‌دا ده‌کرێته‌وه هیچ پێوه‌ندیه‌کی به وێبلاگی شیکاره‌وه نیه .وه‌ک نووسه‌رێک هیچ حه‌ز ناکه‌م ئه‌م لاپه‌ڕه‌یه که به بێ ئیزن و ئیراده‌ی من هه‌ناسه‌ی له بالداره‌کانی قسه‌م بڕیوه، له‌م ماڵۆچکه‌یه‌ی مندا بکرێته‌وه.\nمن ئاوا بیر ده‌که‌مه‌وه :\nئه‌گه‌ر له جیاتی سه‌ر بڕینی وشه و سووتاندنی ته‌ڕ و وشک به‌یه‌که‌وه، توانا و ده‌رفه‌ته‌کانیان ته‌رخان بکردایه بۆ نواندنی لایه‌نه جوانه‌کانی بیری خۆیان ،هه‌وڵه‌کانیان گه‌لێ کاریگه‌رتر ده‌بوو.\nدووهه‌مین فێستیواڵی شێعری هاوچه‌رخی کوردی-پیرانشار به‌ڕێوه ده‌چێ\nدووهه‌مین فێستیواڵی شێعری هاوچه‌رخی کوردی-پیرانشار له ڕۆژانی پێنج شه‌ممۆ و هه‌ینی، ڕێکه‌وتی ۱۹ و ۲۰ی ڕه‌شه‌مه دا له دووبه‌شی تایبه‌ت ( یادی شه‌هیدانی سویلی ۱۷ی ڕه‌شه‌مه‌ی ۱۳۶۳ی پیرانشار) و به‌شی ئازاد دا به‌ڕێوه ده‌چێ.\nبۆ زانیاری زیاتر سه‌ردانی وێبلاگی تایبه‌تی ئه‌نجومه‌ن بکه\n"ده‌ست " و پێوه‌ندی نێوان دال و مه‌دلوول\nمیشێل فۆکۆ وه‌ک بیرمه‌ندێکی پۆست مۆدێڕن؛ که ڕخنه‌گرێکی به توانای ده‌سه‌ڵاتیشه، له سه‌ر زمان؛ گوتار و ده‌سه‌ڵات زۆر پرسیاری وردی ورووژاندووه و ده‌روویه‌کی روونتر له رابردووی به رووی ئه‌م بابه‌ته فیکرییانه‌دا کردووه‌ته‌وه، هه‌ر له‌م به‌ستێنه‌دا که‌ڵکه‌ڵه‌ی بیر و زه‌ینی فۆکۆ پێوه‌ندی نێوان زانست و ده‌سه‌ڵات، واته (دانش و قدرت ) ه، فۆکۆ زانست به ئیپیستمه (Episteme) پێناسه ده‌کا، ئیپیستمه زیاتر ئه‌و ژێرخان و بنه‌ما مه‌عر‌یفییانه ده‌گرێته‌وه که له کۆمه‌ڵگادا بوونیان هه‌یه، به باوه‌ڕی ئه‌و فه‌یله‌سووفه ناوداره له ده‌وران و چاخی پێش مۆدێڕندا ناو لێنانه‌کان به پێی ئه‌سڵی زاتی شته‌کان بووه، به‌ڵام له چاخی مۆدێڕندا بۆ ناولێنانه‌کان به‌ره به‌ره گرێبه‌ست هاتووه‌ته ئاراوه، گرێبه‌ست به مانای عورفێکی گشتی، عورفێک که له‌ودا خاوه‌ن هزرو بیرمه‌ندان پێوه‌ندی نێوان دال و مه‌دلوول – یان دیاری ده‌کرد، دیاره پێوه‌ندی نێوان دال و مدلوولیش زیاتر قه‌راردادییه تا زاتی . لێره‌دا پرسیارێک دێته ئاراوه، چ که‌سێ بۆی هه‌بوو، یان بۆی هه‌یه ئه‌م گرێبه‌ستانه دا‌ڕێژێ ؟ به باوه‌ڕی فۆکۆ ده‌سه‌ڵاتی زاڵ گوتار (Discourse) ی زاڵ به‌رهه‌م دێنێ، وه‌ک مارکس که ده یوت : چینی ده‌سه‌ڵاتدار، ئایدیۆلۆژی زاڵ ساز ده‌کا، به باوه‌ڕی فۆکۆ ده‌سه‌ڵات، (ده‌سه‌ڵات به مانا فۆکۆیه‌که‌ی) گوتاری زاڵ به‌رهه‌م دێنێ و جێگه‌وپێگه‌ی دال و مه‌دلوول دیاری ده‌کا.\nله ڕاستیدا فۆکۆ له‌م رێگه‌یه‌وه ده‌ڕوانێته جیاوازییه‌کانی ده‌ورانی پێش مۆدێڕن و ده‌ورانی مۆدێڕن. هه‌ر به باوه‌ڕی ئه‌و له ده‌ورانی پاش مۆدێڕندا شته‌کان له ده‌ره‌وه‌ی بازنه‌ی ناساندن و به‌یانگه‌رییه‌تی و ده‌لاله‌ت وێستاون، مرۆڤ په‌یڕه‌وی جۆرێک یاری و کایه‌ی زمانییه که به هیچ شێوه‌ێک له یاساکانی حاڵی نییه‌و سه‌ر ده‌ر ناهێنێ، به باوه‌ڕی فۆکۆ له‌مه‌و به‌ولاوه هیچ جۆره پێوه‌ندییه‌ک له نێوان " واژه " و " شت " ، یان به واتایه‌کی تر له نێوان دال و مه‌دلوول دا نابینرێ و ئیتر ئه‌ده‌بیات و زمان بایخی مه‌عریفییان نییه و کارکردی په‌یام و ئیڕجاعی بوون تێداده‌چێ و ته‌نیا کارکردی ئه‌ده‌بی ده‌مێنێته‌وه، به‌م پێیه ده‌توانین بڵێین که هه‌ڵسوکه‌وتی ده‌لاله‌تگه‌ریی زمان جێگه‌ی خۆی داوه به ده‌لاله‌تی ده‌روونیی زمان.\n1) له ده‌ورانی پێش مۆدێڕندا ناو لێنان له گه‌ڵ شته کاندا هاتووه ( تێڕوانینێکی ئاسمانی ).\n2) له ده‌ورانی مۆدێڕندا ناو لێنان به پێی قه‌رارداد بووه ( تێڕوانینێکی زه‌مینی).\n3) له ده‌ورانی پاش مۆدێڕندا تووشی یاری زمانی ده‌بین و دال و مه‌دلوول پێوه‌ندییان به یه‌که‌وه نامێنێ ( عدم قطعیت معنا ).\nئێستا دوای خوێندنه‌وه‌ی ئه‌م کورته بۆچوونه، با به یه‌که‌وه ئه‌م شێعره‌ی ره‌سووڵ سۆفی سوڵتانی (رامان) بخوێنینه‌وه، تا بزانین له ناو کامه خانه‌دا جێ ده‌گرێ .\n]رێبوارێ له‌وێ له سه‌را سوێی ئه‌وکه‌وشه‌نه وێستاوه و هه‌ر دوو له‌پی ناوه‌ته سه‌ر پێلووی[\n- کاکه ئاوا چۆن ده‌توانی هات و نه‌هاتی ئه‌و کۆچه ببینی؟!\n- هێڵه‌کانی رێگا\nدێڕه‌کانی سروودێکی له بیر کراون له به‌رم کردوون.\n…..]له وێ وێستاوه و هه‌ر دوو له‌پی خستۆته سه‌ر گوێیه‌کانی[…\nــ ئاوا چۆن ده‌توانی وانه‌کانی ئه‌م ته‌نیاییه ئالۆزه ببیسی..؟!\nــ هانکه هانکی ئه‌م ته‌نیاییه چیه له کووچه‌کانی مێشکم دا ئه‌دی\n]له وێ نووشتاوه‌ته‌وه و به په‌نجه لووتی گرتووه[\nــ چۆن ده‌توانی به سه‌ر په‌لکه وه‌ریوه‌کانی شۆڕشێکه‌وه بنووشتیه‌وه و\nهه‌ناوت له به‌رامه‌ی بدزیه‌وه ؟!\nــ من خه‌ریکم له له‌ره‌ی تنۆکێکی سووردا\nبه‌رامه‌ی سبه‌ینێیه‌کی بێ سره‌وت ده‌بیه‌م\n]له وێ وێستاوه هه‌ر دوو له‌پی ناوه‌ته سه‌ر ده‌م[…\nــ سه‌یر که سه‌فه‌ر جوانوویه‌کی پشوو سواره\nتۆ بڵێی له کوێ بیهه‌وێ وچانێ بسره‌وێ.؟!\n]کابراکه ده‌می هه‌ڵناپچرێ . هه‌ر به ئاماژه‌ی چاوه‌کانی ده‌یهه‌وێ شتێک بڵێ[.. "\nوێبلاگی کـــــــــــانی عه‌لی\nبابه‌تی له‌و جۆره ره‌خنه, شێعری ئێستای خۆمان, هــــــزر\nبەرز و پیرۆز بێ بیرەوەری حوسینی زێڕینگەران ( فرووهەر) [ کاوە -١ ] ئەندامی ژمارە یەک و یەکەم سەرۆکی کۆمەڵەی ژیانی کورد - *بەرز و پیرۆز بێ بیرەوەری حوسینی زێڕینگەران ( فرووهەر) [ کاوە -١ ] ئەندامی ژمارە یەک و یەکەم سەرۆکی کۆمەڵەی ژیانی کورد* ئەمڕۆ سێزدەی خاکەلێوەی ١٣٩٩ ،...\nرۆڵی رۆشنبیر لە بەرهەمهێنانەوەی ئەکتی سیاسی دا - بابەتێک لەسەر دیاردەی رۆشنبیری لە کۆنتێکستی مێژوو دا، پێناسە و رۆڵی رۆشنبیر لە بەرهەمهێنانەوەی چالاکی سیاسی و ، لە کۆتاییدا ئەم بابەتە بە پرسی کورد گرێ دەد...\nئاوا هات و ئاوا چوو و ئاوا فەوتا و ئاوا تەواو - *پەڕی 347 تەم* *1:* *ثێموایه ساڵان، واتە لە رابردوودا، خەڵك جگە لە ماندوویەتیی جەستەیان، كە ئەویش گرفت نەبووه، هێندە مێشكیان دەست لێ نەدراو، ئاسوودە، ...\nشێعر - گوڵی سه‌رما چاوه‌کانت هه‌رێمی ده‌ریا ئارامی وڵاتی دڵمت داگیر کردووه. قژت دارستانی ئاشتییه وه‌هماویترین باڵنده‌کان ده‌گرێته خۆ. ددانه‌کانت گه‌شت...


زێرەڤانی ڕوونکردنەوە لەبارەی تەقینەوەکەی هەولێرەوە دەدات – کوردی – RojNews.News\nزێرەڤانی ڕوونکردنەوە لەبارەی تەقینەوەکەی هەولێرەوە دەدات\n02/03/2020 - 6:55:32 pm\nیەكشەممە, 27 أغس 2017 – 13:14\nفەرماندەیی پێشمەرگەی زێرەڤانی، ڕوونکردنەوە لەسەر تەقینەوەکەی ناو بارەگاکەیان دەدات و دەڵێت: هه‌موو لایه‌ک دڵنیا ده‌که‌ینه‌وه که ڕووداوه‌که دووره له کرده‌وه‌ی تیرۆریستیی.\nدرەنگانی شەوی ڕابردوو لە کۆگایه‌کی چەک و تەقەمەنی لەناو باره‌گای فه‌رمانده‌یی پێشمه‌رگه‌ی زێره‌ڤانی لە نزیک فڕۆکەخانەی هەولێر تەقیەوە و فەرماندەیی پێشمەرگەی زێرەڤانی-یش پاش نیوەڕۆی ئەمڕۆ ڕاگەیەندراوێکی لەوبارەیەوە بڵاوکردەوە.\nلە ڕاگەیەندراوەکەدا هاوتووە:”شه‌وی ڕابردوو له کۆگایه‌کی ناو باره‌گای فه‌رمانده‌یی پێشمه‌رگه‌ی زێره‌ڤانی که به‌شێک له‌ده‌ستکه‌وته ته‌قه‌مه‌نییه‌کانی داعشی تێدا هه‌ڵگیرابوو ئاگر که‌وته‌وه، که به‌مه‌به‌ستی نمایشکردن و کاری تاقیکردنه‌وه‌ی سه‌ربازیی به‌کارده‌هێنران و له ئه‌نجامدا به‌شێکی زۆریان سووتان”.\nهەروەها، هاتووە:”هه‌موو لایه‌ک دڵنیا ده‌که‌ینه‌وه که ڕووداوه‌که دووره له کرده‌وه‌ی تیرۆریستی و هۆکاری که‌وتنه‌وه‌ی ئاگره‌که بۆ ئه‌وه ده‌گه‌ڕێته‌وه که ئه‌و ته‌قه‌مه‌نییانه له‌لایه‌ن داعشه‌وه به‌پێی ستاندارد و له‌سه‌ر بنه‌مای زانستی دروست نه‌کراون، هه‌روه‌ها بڕیارماندا له‌هه‌ر شوێنێک ده‌ستکه‌وتی له‌و شێوه‌یه هه‌ڵگیرابێ له‌ناویان به‌رین، چونکه ئه‌گه‌ری دووباره بوونه‌وه‌ی حاڵه‌تی له‌و شێوه‌یه‌ی لێده‌کرێت”.